Төбәк етәксеһе: «Еңел атлетика – күмәк спорт төрө, уға мөмкин тиклем күберәк кешене йәлеп итергә кәрәк» // Сәйәсәт | новости башинформ.рф\nТөбәк етәксеһе: «Еңел атлетика – күмәк спорт төрө, уға мөмкин тиклем күберәк кешене йәлеп итергә кәрәк»\n12:38, 9 декабря 2013 Сәйәсәт\nЭш сәфәре сиктәрендә Рөстәм Хәмитов Үрге Тәтешленең Балалар-үҫмерҙәр спорт мәктәбендә булды. 1957 йылда төҙөлгән бер ҡатлы ағас бина заманса талаптарға тап килмәй. Мәктәптә 11 спорт төрө буйынса шөғөлләнәләр, шул иҫәптән көрәш, баскетбол, хоккей. Башҡортостан Президенты урындағы хакимиәткә яңы балалар-үҫмерҙәр спорт мәктәбе бинаһын төҙөү проектын эшләргә ҡушты. Благовещен тәжрибәһе өлгө сифатында күрһәтелде, унда 12 миллион ярымға заманса физкультура-сәләмәтләндереү комплексы төҙөлдө.\nТәтешле районы хакимиәтенең спорт комитеты рәйесе менән һөйләшкәндә Рөстәм Хәмитов, еңел атлетика кеүек спорт төрөн популярлаштырырға кәрәк, тип билдәләп үтте.\n- Еңел атлетика – күмәк спорт төрө, уға мөмкин тиклем күберәк кешене йәлеп итергә кәрәк. Хоккейҙан айырмалы рәүештә, унда экипировка ҡиммәт, еңел атлетика менән бөтәһе лә шөғөлләнә ала.\nҮрге Тәтешлелә республика етәксеһе шулай уҡ «Спорт планетаһы» физкультура-сәләмәтләндереү комплексын ҡараны. Объектта төҙөлөш эштәре тамамланған, спорт ҡоролмаһы килеүселәрҙе ҡабул итергә әҙер. Комплексты төҙөүгә 140 миллион һумдан ашыу аҡса сарыф ителгән. Ул БР Хөкүмәтенең «Система» акционерҙар финанс корпорацияһы менән Килешеү сиктәрендә «Башнефть» асыҡ акционерҙар йәмғиәте средстволары иҫәбенә финансланған. Комплексҡа уйын спорт төрҙәре һәм ауыр атлетика менән шөғөлләнеү өсөн залдар, күнекмәләр залы, хоккей майҙансығы, өлкәндәр һәм балалар өсөн бассейн ингән.\nБашҡортостан Президенты боҙ майҙансығын, теннис кортын һәм бассейнды ҡараны. Урындағы хакимиәт вәкилдәре менән бассейн кеүек объекттарҙы тотоу мәсьәләһен тикшергәндә, Рөстәм Хәмитов был статья буйынса сығымдарҙы кәметеү кәрәклегенә иғтибар йүнәлтте. Бөгөнгө көнгә һәр район үҙәгендә тиерлек бассейндар барлығын иҫәпкә алғанда, уларҙы хеҙмәтләндереүгә йыл һайын 300 миллион һум самаһы аҡса тотонола. Республика Президенты сығымдарҙы кәметеү мәсьәләһе буйынса, уҡыусыларға бассейнды бушлай ҡалдырып, пенсионерҙарға – ташламалар яһау иҫәбе менән эшләргә ҡушты.\nАртабан Башҡортостан Президенты «Йәйғор» балалар баҡсаһында булды. Бер йыл элек мәктәпкәсә йәштәге балалар учреждениеһында реконструкция үткәрелде. Элек был бинала ун йыл дауамында башланғыс мәктәп урынлашҡайны. Балалар баҡсаһына Үрге Тәтешлелә йәшәүсе 196 бала йөрөй. Республика башлығы мәктәпкәсә белем биреү учреждениеһында булған дүрт төркөмдө лә ҡараны.


Баш ҡалала Атайҙар көнө үтәсәк // Йәмғиәт | новости башинформ.рф\nБаш ҡалала Атайҙар көнө үтәсәк\n16:14, 14 июня 2013 Йәмғиәт\n16 июндә Өфөлә Атайҙар көнөнә арналған байрам үтә. Сараны ойоштороусылар булып Башҡорт дәүләт медицина университетының Ирекмәндәр үҙәге, БР Дәүләт Йыйылышы ҡарамағындағы Йәштәр йәмәғәт палатаһы һәм Өфө ҡала Советы янындағы Йәштәр йәмәғәт палатаһы сығыш яһай.\nБайрамда ҡатнашыусылар өсөн төрлө конкурстар, уйындар, бүләктәр әҙерләнгән. Атайҙар һәм балалар төрлө ярыштарҙа үҙ көсөн һынап ҡарай аласаҡ, шулай уҡ үҙ ҡулдары менән әсәйҙәргә бүләктәр эшләйәсәк, иҫтәлеккә фотоға төшәсәк.\nӨфөлә Атайҙар көнөнә арналған бындай байрам икенсе тапҡыр үткәрелә. Сара Конгресс-холл алдындағы майҙанда 18.00 сәғәттә башлана.


Сибай ҡалаһының Арҡайым ҡасабаһында йәшәүсе Гөлгөнә Баййегетова аш-һыу әҙерләү оҫтаһы ғына түгел, башҡортблогеры ла тиһәң дә хата булмаҫ.\nСибай ҡалаһының Арҡайым ҡасабаһында йәшәүсе Гөлгөнә Баййегетова аш-һыу әҙерләү оҫтаһы ғына түгел, башҡорт\nблогеры ла тиһәң дә хата булмаҫ. Уңған хужабикә “Бәйләнештә”, башҡа социаль селтәрҙәрҙәге сәхифәләрендә әүҙем яҙыша, тормошсан яҙмалары менән виртуаль аралашҡан кешеләренең күңелдәренә үтеп инә. Ошо көндәрҙә генә ул Өфөгә барып, “Хәйерле иртә, Республика!” тапшырыуында ҡатнашып ҡайтҡан. Тура эфирға Гөлгөнә ханым тап шул сәхифәләрендәге яҙмалары арҡаһында барып эләккән һәм унда тәм-том әҙерләү буйынса оҫталыҡ дәресе күрһәткән.\nБеҙҙе лә ул өҫтәле тулы ризыҡ менән ҡаршы алды. Ҡышҡа йөҙәрләгән банка салаттар әҙерләгән, ҡыяр, помидор тоҙлаған, ҡайнатмалар ҡайнатҡан. “Май сүлмәге тышынан билдәле”,—тигәндәй, шәхси йортоноң ихатаһына ингәндән гөл-сәскәгә күмелгән йортта уңған хужабикә йәшәүе күренә. Сәскәләрҙең ниндәй төрө генә юҡ, ер участкаһын алып өй һала башлағас та үҙ ҡулдары менән ултыртҡан миләш тә ҡыҙыл тәлгәштәргә күмелгән.\n—Ирем, ике улым өсөн тырышам. Уларҙы тәм-том менән һыйларға яратам. Шул арала ваҡыт табып уй-фекерҙәремде социаль селтәрҙәрҙә яҙырға өлгөрәм. Мәғлүмәт өҫкә ауып торған мәлдә йәшәйбеҙ. Уйымдағы, ысынбарлыҡтағы эштәрҙе, рецептарҙы тиҙ генә яҙам да, фото төшөрөп сәхифәмә һалыуым була, шунда уҡ лайыҡтар ҡуйыла, мәғлүмәт бүлешелә, комментарийҙар ағыла…Ваҡытты бушҡа уҙғармайым тип, бешереп торам, яҙышып торам, уҡып торам,—тип\nйылмая Гөлгөнә Баййегетова.


2 октябрь — Башҡорт Википедияһы\n2 октябрь — григориан стиле буйынса йылдың 275-се көнө (кәбисә йылында 276-сы). Йыл тамамланыуға 90 көн ҡала.\n2 октябрь Викимилектә\nБМО: Көс ҡуланмау көнө.\nЕр: Бөтә донъя алкоголһеҙ көн.\nБөтә донъя уйын көнө.\nБөтә донъя ауыл хужалығы хайуандары көнө.\nЭлектрон почтаның тыуған көнө.\nГвинея: Бойондороҡһоҙлоҡ көнө.\nИталия: Олатай һәм оләсәйҙәр көнө.\nМолдова: Шарап көнө.\nФинляндия: Сельдь байрамы.\nЕр: Социаль педагогтар көнө.\nРәсәй: Һөнәри-техник белем көнө.\n1187: Мысыр һәм Сүриә батшаһы Сәләх-әд-дин Иерусалимды ала, был Өсөнсө тәре яуына һылтау була.\n1551: Иван Грозный ғәскәре Ҡазанды баҫып ала.\n1870: Рим Италияның баш ҡалаһы итеп иғлан ителә.\n1876: Хәҙерге Благовещен педагогия колледжы асыла.\nСмаҡов Муса Ғәтиәтулла улы (1885—1936), Башҡорт милли хәрәкәте эшмәкәре. «Яңы быуын» әлифбаһы авторы. Сәйәси золом ҡорбаны.\nИҙелғужин Кәрим Абдулла улы (1895—8.12.1937), дәүләт эшмәкәре, Башҡорт милли хәрәкәтендә, Беренсе донъя һәм Граждандар һуғыштарында ҡатнашыусы. 1928—1930 йылдарҙа Башҡорт АССР-ының мәғариф халыҡ комиссары. Сәйәси золом ҡорбаны.\nҠотошов Әхмәт Шаһиәхмәт улы (1900—26.06.1973), журналист, тәржемәсе, лексикограф, юғары мәктәп уҡытыусыһы. 1958 йылдан СССР Журналистар союзы ағзаһы. Башҡорт алфавитын латин графикаһынан кириллицаға күсереү буйынса терминология комиссияһы ағзаһы. «Почёт Билдәһе» ордены кавалеры (1949).\nСальников Константин Владимирович (1900—20.06.1966), ғалим-археолог, юғары мәктәп уҡытыусыһы. 1960—1966 йылдарҙа СССР Фәндәр академияһының Башҡортостан филиалы Тарих, тел һәм әҙәбиәт институтында археология һәм этнография секторы мөдире. Көньяҡ Уралды тикшереүсе. Тарих фәндәре докторы (1966).\nҒәлиев Рәйес Зәки улы (1945), хеҙмәт ветераны, хужалыҡ эшмәкәре. 1984—1994 йылдарҙа Дүртөйлө районы Калинин исемендәге колхоз рәйесе, Дүртөйлө һөт аҙыҡтары комбинаты директоры. Башҡортостан Республикаһының атҡаҙанған ауыл хужалығы хеҙмәткәре. Сығышы менән ошо райондың Иҫке Солтанбәк ауылынан.\nГришаева Светлана Александровна (1955), хеҙмәт ветераны. 2006—2018 йылдарҙа Башҡортостан республика мәҙәниәт һәм сәнғәт колледжы уҡытыусыһы. Башҡортостан Республикаһының атҡаҙанған мәҙәниәт хеҙмәткәре.\nОвечкин Виктор Сергеевич (1921—21.05.2011), партия органдары һәм хужалыҡ эшмәкәре, уҡытыусы, йәмәғәтсе. Бөйөк Ватан һуғышында ҡатнашыусы. 1956 йылдан партия эшендә, шул иҫәптән 1960—1962 йылдарҙа КПСС-тың Салауат ҡала комитетының икенсе секретары, 1962 йылдан Салауат нефть химияһы комбинатының партком секретары, 1964 йылдан — комбинат начальнигы урынбаҫары; 1971—1988 йылдарҙа Өфө нефть институты Салауат филиалының өлкән уҡытыусыһы; II дәрәжә Ватан һуғышы ордены кавалеры (1985), Салауат ҡалаһының почётлы гражданы (1999). Сығышы менән Өфөнән.\nНурхәмитов Харис Ғариф улы (1931—10.10.1998), ғалим-ветеринар врач, йәмәғәтсе. 1967 йылдан Башҡортостан ауыл хужалығы институты һәм Башҡорт дәүләт аграр университеты уҡытыусыһы, шул иҫәптән 1992 йылдан паразитология, микробиология һәм вирусология кафедраһы мөдире; 1989—1998 йылдарҙа Бөтә Рәсәй гельминтологтар йәмғиәтенең Башҡортостан бүлексәһе рәйесе. Ветеринария фәндәре докторы (1991), профессор (1993). Сығышы менән хәҙерге Татарстан Республикаһының Туҡай ауылынан.\nСуфиян Сафуанов (1931—30.11.2009), ғалим-әҙәбиәт белгесе. 1997—2003 йылдарҙа хәҙерге М. Аҡмулла исемендәге Башҡорт дәүләт педагогия университетының кафедра мөдире. 1963 йылдан СССР Яҙыусылар союзы ағзаһы. Филология фәндәре кандидаты (1962). Башҡорт АССР-ының атҡаҙанған фән эшмәкәре (1981), В. П. Бирюков исемендәге Урал премияһы (1988) һәм Фәтих Кәрим (2007) исемендәге әҙәби премия лауреаты.\nШвайштейн Михаил Ефимович (1936), сәнғәт өлкәһе һәм юғары мәктәп ветераны, скрипкасы, педагог. 1959 йылдан Башҡорт дәүләт опера һәм балет театры оркестры солисы, бер үк ваҡытта 1962 йылдан Өфө сәнғәт училищеһы, 1972—2001 йылдарҙа хәҙерге Заһир Исмәғилев исемендәге Өфө дәүләт сәнғәт институты уҡытыусыһы, шул иҫәптән 1987 йылдан ҡыллы музыка ҡоралдары кафедраһы мөдире, профессор (1993). Башҡортостан Республикаһының халыҡ артисы (1995).\nОгородникова Мария Павловна (1941—15.10.2015), тренер-уҡытыусы. 1996 йылдан Салауат ҡалаһы 8-се лицейының физик культура уҡытыусыһы. Еңел атлетика буйынса РСФСР-ҙың атҡаҙанған тренеры (1990), юғары категориялы физик культура уҡытыусыһы.\nБлинкова Галина Васильевна (1956), спортсы. 1976—1982 йылдарҙа конькиҙа шыуыу спорты буйынса СССР йыйылма командаһы ағзаһы. СССР (1975) һәм РСФСР (1978) халыҡтары спартакиадаһы чемпионы. 1500 метрға йүгереүҙә ҡатын-ҡыҙҙар араһында СССР рекордсыһы (1978). 1000, 1500, 3000 метрҙарға йүгереүҙә үҫмер спортсылар араһында донъя рекордсыһы (1976—1977). СССР-ҙың халыҡ-ара класлы спорт мастеры (1976). Сығышы менән хәҙерге Башҡортостан Республикаһының Благовещен районы Богородский ауылынан.\nХөсәйенов Рөстәм Мөғәлим улы (1956—8.09.2016), ғалим-педагог. 1994 йылдан Өфө эшҡыуарлыҡ, экология һәм дизайн колледжы директоры. Педагогия фәндәре кандидаты. Рәсәй Федерацияһының атҡаҙанған фән һәм мәғариф хеҙмәткәре һәм почётлы башланғыс һөнәри белем биреү хеҙмәткәре, Башҡортостандың атҡаҙанған уҡытыусыһы.\nШапошников Борис Михайлович (1882—26.03.1945), Рәсәй империяһы һәм СССР-ҙың хәрби һәм дәүләт эшмәкәре, хәрби теоретик. Беренсе донъя, Граждандар һәм Бөйөк Ватан һуғыштарында ҡатнашыусы. Профессор (1935). Советтар Союзы Маршалы (1940).\nГотман Альфред Леонидович (1947), ғалим-инженер-төҙөүсе, юғары мәктәп уҡытыусыһы. Техник фәндәре докторы (1995), профессор (2008). Башҡортостан Республикаһының атҡаҙанған (1997), Рәсәй Федерацияһының почётлы төҙөүсеһе (2007). Башҡортостан Республикаһының Салауат Юлаев исемендәге дәүләт премияһы лауреаты (2008).\nБорисов Михаил Вячеславович (1893—14.02.1951), ғалим-хирург, юғары мәктәп уҡытыусыһы. Граждандар һәм Бөйөк Ватан һуғыштарында ҡатнашыусы. Медицина фәндәре докторы (1950). РСФСР-ҙың атҡаҙанған табибы (1944), СССР‑ҙың һаулыҡ һаҡлау отличнигы (1941). «Почёт Билдәһе» ордены кавалеры (1942). Сығышы менән хәҙерге Ульяновск ҡалаһынан.\nЧанышев Әнүәр Хәйҙәр улы (1924—27.04.2017), Бөйөк Ватан һуғышында ҡатнашҡан хәрби хеҙмәткәр. Полковник. Рәсәй Федерацияһының атҡаҙанған физик культура хеҙмәткәре. Ҡыҙыл Байраҡ, Ҡыҙыл Йондоҙ, I дәрәжә Ватан һуғышы, III дәрәжә «РФ Ҡораллы Көстәрендә Ватанға хеҙмәте өсөн» ордендары кавалеры.\nСолтанов Риф Абдулнур улы (1939), прокуратура органдары ветераны. 1990—2000 йылдарҙа Нефтекама ҡалаһы прокуроры. «Почёт Билдәһе» ордены кавалеры (1989). Сығышы менән Бәләбәй ҡалаһынан.\nӘзмәтов Хәсән Әхмәтзыя улы (1939), ғалим-инженер-механик, юғары мәктәп уҡытыусыһы. Техник фәндәр докторы (1999), профессор (2003). Рәсәй Федерацияһының (1998) һәм Башҡорт АССР-ының (1987) атҡаҙанған уйлап табыусыһы, СССР‑ҙың нефть сәнәғәте отличнигы (1985). Салауат Юлаев ордены кавалеры (2010). Сығышы менән хәҙерге Башҡортостан Республикаһының Илеш районы Иләкшиҙе ауылынан.\nШаһиев Харис Хызыр улы (1949), хужалыҡ һәм дәүләт эшмәкәре. 1990—2000 йылдарҙа Ишембай район Советы рәйесе, район хакимиәте башлығы. Башҡортостан Республикаһының I—III һәм V саҡырылыш Дәүләт Йыйылышы — Ҡоролтай депутаты. Башҡортостан Республикаһының атҡаҙанған ауыл хужалығы хеҙмәткәре. Хеҙмәт Ҡыҙыл Байраҡ ордены кавалеры.\n2 октябрҙә тыуғандар\n1869: Махатма Ганди, Һиндостандың милли-азатлыҡ хәрәкәте идеологы.\n1914: Юрий Левитан, Советтар Союзы дикторы, СССР-ҙың халыҡ артисы (1980).\n2 октябрҙә вафат булғандар\n1897: Натаван Хуршидбану, Әзербайжан шағиры.\n1974: Василий Шукшин, СССР яҙыусыһы, кинорежиссёр һәм актёр.\n1984: Хәмит Зөбәйер Ҡушай, төркиәтсе, этнограф, археолог.\nhttps://ba.wikipedia.org/w/index.php?title=2_октябрь&oldid=1080076 ҡабул ителгән\nПоследний раз редактировалась 1 октябрь 2021 в 17:26\nБыл бит һуңғы тапҡыр 17:26 1 октябрь 2021 үҙгәртелгән.


Кеҫә телефондарын урлау беҙҙең замандың бер бәләһен ә әйләнде тип әйтеү шаштырыу булмаҫтыр, моғайын. Хәйер, мобильниктарҙы һәр ваҡыт урлап йәки тартып алалар тип әйтеү ҙә дөрөҫ түгел. Йыш ҡына беҙҙең ышанып барыусан граждандарыбыҙ телефонын үҙҙәре тоттороп ебәрә - таныш булмаған кешенең шылтыратып алырға рөхсәт һорап, һуңынан табан ялтыратыу осрағы һирәк түгел.\nКиров районының эске эштәр идаралығына ғына ла тәүлегенә уртаса алғанда алты - ун биш ошондай ғариза килә. Һәм бит әл е милицияға барыһы ла мөрәжәғәт итмәй. Ҡалғандар быны файҙаһыҙ ваҡыт үткәреү тип бара. Ниндәйҙер кимәлдә был дөрөҫ\nтә. Киров районының эске эштәр идаралығы хеҙмәткәре Азамат Ильясовтың һүҙҙәре буйынса, практика енәйәттең был төрөнөң 30 проценты ғына асылыуын күрһәтә. Ә үҙ телефоныңа ҡабаттан эйә булыуына ышаныс унан да аҙыраҡ, беренсе сиратта телефонды түгел, уны урлаусыны эҙләйҙәр бит.\nМилиционерҙар әйтеүенсә, кеҫә телефондарын урлау йәһәтенән\nшымарып бөткән оҫталар етерлек. Көнөнә урлау йәки алдау юлы\nменән биш - алты телефонға хужа булыусылар бар. Быны эшләүҙең бер ҡыйынлығы ла юҡ, ти улар. Граждандар һәр ерҙә: туҡталыштарҙа, йәмәғәт транспортында, магазиндарҙа, урамда ла телефонынан яҙыуы ихтимал. Һуңғы арала уҡыу йорттарында бурлыҡ осраҡтары йышайҙы. Һәм енәйәтселәр һәр ваҡыт студентт ар түгел. Йыш ҡына институтҡа төптө сит кешеләр ҙә инеүсән.\nБашҡа кеше иҫәбенә байырға теләүселәр өсөн кеҫә телефоны\nбик уңайлы әйбер булыуын әйтергә кәрәк. Беренсенән ул компактлы - кеҫәгә һалып ҡуйырға була, әйтәйек, кеҫәһендә алтын алҡалар ятҡан йәки аҡса янсығы икәү булған егеттән айырмалы рәүештә, уның эйәһе шик тыуҙырмай. Иң мөһиме, телефонды тиҙ арала аҡсаға әйләндерергә була. Һәм был бөгөн\nмилиция алдында торған төп проблемаларҙың береһе. Сөнки хатта абруйлы пункттарҙа ла ниндәй ҙә телефонды һатырға була . Һәм бында идентификация номерының да файҙаһы аҙ. Беренсенән, телефонды йыш ҡына уның хужаһы милицияға\nмөрәжәғәт иткәнсе һатып өлгөрәләр. Икенсенән, кеҫә телефондарын урлау оҫталары менән бергә телефондың "уникаллеген" юҡҡа сығарыусылар ҙа эшләй. Хакерҙар тыйылған компьютер программаһы ярҙамында телефондың "мейеһенә" үтеп инә һәм уның йөкмәткеһен үҙгәртә.\nҺөйләшеү аҙағында Азамат Ильясов кәрәҙле телефон\nхужаларына бер нисә кәңәш бирҙе. Ниндәй осраҡта ла үҙ телефонығыҙҙы таныш булмаған кешегә тоттормағыҙ. Ҡатын - ҡыҙҙар һәм балаларҙың телефонды муйынға аҫып йөрөргә\nяратыуы йыш ҡына уның тартып алыныуына килтерә. Ата - әсәләр бәләкәй балаларына ҡиммәтле телефондар алып\nбирмәһен ине. Бала - сағаның телефонын тартып алыу\nенәйәтселәргә бер ни ҙә тормай.


4 октябрҙән 14-нә тиклем Матбуғатҡа ташламалы яҙылыу ун көнлөгө иғлан ителде!\n25 Сентябрь 2018, 13:38\nӘйткәндәй, һөйөнөслө хәбәр еткерәбеҙ, 4 октябрҙән 14-нә тиклем гәзиткә яҙылыу ун көнлөгө иғлан ителде. Ошо осорҙа "Йәнтөйәк"кә ун процент ташлама менән яҙылырға мөмкин. Хөрмәтле гәзит уҡыусыларыбыҙ, форсаттан файҙаланып ҡалырға ашығығыҙ. Бергә булдыҡ, бергә ҡалайыҡ!\nХөрмәтле гәзит уҡыусыларыбыҙ! 1 сентябрҙән киләһе йылдың тәүге яртыһына ваҡытлы матбуғат баҫмаларына яҙылыу кампанияһы башланды. Асҡын, Ҡариҙел, Балтас, Борай, Бөрө һәм Мишкә райондарында таратылған “Йәнтөйәк” төбәк ижтимағи-сәйәси гәзитенә ярты йылға яҙылыу хаҡы — 422 һум 76 тин.\nКешегә рухи аҙыҡ бик кәрәк. Милли баҫмаларыбыҙ, шул иҫәптән “Йәнтөйәк” гәзите лә, ошо йүнәлештә бар көсөн һала.\nӘйткәндәй, һөйөнөслө хәбәр еткерәбеҙ, 4 октябрҙән 14-нә тиклем гәзиткә яҙылыу ун көнлөгө иғлан ителде. Ошо осорҙа "Йәнтөйәк"кә ун процент ташлама менән яҙылырға мөмкин. Хөрмәтле гәзит уҡыусыларыбыҙ, форсаттан файҙаланып ҡалырға ашығығыҙ.


Йорт ҡуяндарын нисек ишәйтергә?\n5 Май , 15:00\nҺуңғы йылдарҙа ҡош ите менән бер рәттән ҡуян ите лә ҙур һорау менән ҡулланыла: файҙалы һәм диета өсөн яҡшы ризыҡ, еңел үҙләштерелә. Аҫрау өсөн дә ҡулайлы, артыҡ сығымдар талап итмәй. Уны ауыл ерендә генә түгел, ҡала янындағы дачаларҙа ла тоторға мөмкин. Тик йорт ҡуянын белеп тәрбиәләргә кәрәк. Бер аҙ мәшәҡәттәре лә бар.\nУлар өсөн бер яруслы ситлек һәйбәт. Бындай шарттарҙа йәнлектәрҙе ҡарау күпкә яйлыраҡ, ауырыуҙарҙан һаҡланыу сараларын үтәү ҙә уңайлы булыр. Ҡуян торлағында йылылыҡ 16 – 17 градус, һауаның дымлылығы 60 – 80 проценттан артмаҫҡа тейеш. Яҡтылыҡ иһә тәүлегенә 15 сәғәттән дә кәм төшмәһен. Ситлектәр бер яруслы, селтәр йәки таҡта иҙәнле була. Улар һәр саҡ таҙа торорға тейеш: елле, дымлы урынды ҡуяндар яратмай. Инә һәм ата ҡуяндар айырым, бер йыллыҡ балалар 2 Х 1,5 метр ҙурлыҡтағы ситлектәрҙә төркөмләп тотола. Ләкин уларҙың бер ситлектәге дөйөм һаны егерменән артмаһын.\nИнә ҡуян йылына 4 – 5 мәртәбә үрсем биреп, һәр ҡайһыһында берҙән алып 14-кә тиклем бала килтерә. Уларға алдан уҡ ҡоро бесән менән мамыҡтан оя хәстәрләп ҡуя. Шәрә һәм һуҡыр булып тыуған кескәй ҡуян балалары 10 – 12 көндә күрә башлай, йомшаҡ йөн менән ҡаплана. 16 – 18 көнгә тиклем әсәһен имә, унан дөйөм туҡланыу ризыҡтарына өйрәнә. 45 тәүлектән һуң иһә уларҙы айырырға кәрәк.\nҠуяндарҙы ситлеккә япҡансы, бөтөн әйбер бик яҡшылап йоғошһоҙландырыла (дезинфекциялана). Нәҫелгә ҡалдырылғандарҙы ике йыл һайын алыштыралар. Айырыуса тиҙ өлгөрә торған тоҡом йәнлектәрен үрсетергә тәҡдим итәләр. Аҡ великан, Һоро великан, Калифорния, Яңы Зеландия тоҡомдарын ҡарау отошло, ти белгестәр. Улар тиҙ ҙә үҫә, күп тә үрсей.\nҠуяндарҙың төп аҙығына бесән, үлән һәм тамырлы йәшелсә инә. Йәшел аҙыҡтарҙан бигерәк тә әрем, билсән, һөт үләне, клевер, бәпембә, кесерткән йыйып ашатырға кәрәк. Кәбеҫтә күсәне, көнбағыш япрағы, кишер һабағы, уҫаҡ, йүкә, миләш, тал ағасының япраҡтары ла улар өсөн һәйбәт ризыҡ булып тора. Ашатыр алдынан үләндәрҙе ҡояшта бер аҙ кипшетеп алыу һәйбәт. Клевер, борсаҡ һәм кәрешкә үләнен аҙ-аҙлап (150 г самаһы ғына) биреү яҡшыраҡ. Эстәре китмәһен өсөн сөгөлдөр, картуф, торма япраҡтарын да самалап ашатырға кәрәк. Ҡуян аҙыҡтары дүрт төргә бүленә. Ҡаты аҙыҡ – ашлыҡ һаламы, болон бесәне, йәшел үлән; һутлы аҙыҡ – кишер, сөгөлдөр, ҡабаҡ, картуф, кәбеҫтә, торма; байытылған – һоло, арпа, борсаҡ, кәрешкә, көрпә, ҡатнаш аҙыҡ; минераль – аш тоҙо, аҡбур, һөйәк оно, айыртылған, әсегән һөт. Шулай уҡ алма, миләш, имән сәтләүеге, картуф ҡабығы, ағас ҡайырыһын да бирергә ярай.\nЙәй көнө үләндәргә бер аҙ байытылған аҙыҡ өҫтәйҙәр. Иртә яҙҙа кесерткән менән ҡуҙғалаҡ иң яҡшы ризыҡ буласаҡ. Тик бөртөклө үләндәрҙе генә ашатырға ярамай. Ҡышҡы осорҙа йорт ҡуяндары йәшелсәне бик яратып ашаясаҡ. Тик уларҙы мотлаҡ рәүештә йыуып бирергә онотмағыҙ. Әйткәндәй, сөгөлдөр, кишер, картуф һәм башҡалар баҙығыҙҙа туңһа, ташларға ашыҡмағыҙ – ҡуяндар уларҙы әрәм итмәйәсәк. Һалҡын миҙгелдә шулай уҡ бесән менән япраҡ бәйләме иң һәйбәт һый булып һанала. Байытылған аҙыҡтар араһынан һоло улар өсөн айырыуса файҙалы. Уны ҡоро килеш ашатырға кәрәк. Ә бына арпаны – тарттырып, кәрешкә менән борсаҡты 2 – 3 сәғәт алдан һыуҙа тотоп бирәләр. Ә минераль аҙыҡтарҙы төп аҙыҡтарға ҡушырға. Һыуға килгәндә, ҡыш көнө ҡуяндарҙы бер тапҡыр һуғарыу ҙа етә. Тик һыу йылымыс булырға тейеш. Ә бына яҙлы-көҙлө, йәй миҙгелендә иртәле-кисле кәрәк булыр. Көн эҫелеге 28 градустан артһа, йәнлектәрҙе һыуҙан өҙмәгеҙ.\nҠуян аҫрау өсөн күпме аҙыҡ кәрәк һуң? Һәр ҡуянға йылына яҡынса 20 кг бөртөклө культура, 10 кг көрпә, 65 кг картуф, 36 кг кишер, 40 кг бесән, 120 – 130 кг башҡа төрлө йәшелсә, 7 кг жом әҙерләнә. Имеҙгән инә ҡуянды көнөнә – дүрт, ә ҡалғандарын өс тапҡыр ашатырға. Тағы ла бер мотлаҡ үтәлергә тейеш ҡағиҙә: улар алдында йәйен-ҡышын йәш уҫаҡ, тал ботаҡтары ятырға тейеш. Оҙаҡ кимермәй торһалар, ҡуяндарҙың тештәре үҫеп, ашай алмай башлай.\nСитлектәрҙе хужалар йыш ҡына үҙҙәре эшләй. Был артыҡ ҡатмарлы түгел. Тик унда инә ҡуян өсөн ҡараңғы бүлмә ҡалдырырға онотмағыҙ. Балалары тыуғас, ул бүлмәне асып ҡарарға, имеҙеүҙән туҡтағансы балаларына ҡул менән ҡағылырға ярамай. Юғиһә инә ҡуян уларҙы ташлаясаҡ.


Чатрулетка ҡыҙы 18 - Бөтә донъя видео чат! Бөтә ил, сит ил, бөтә донъя.\nмең эҙләргә ваҡыты юҡ\nБеҙ барыһы да эшләй, бөтә, тип уйлап, барыһы да, - тип телем үҙ кеше табылманыҺәм был аталған буйынса беҙ-төрлө, һәм беҙҙең иллюзия бик төрлө, һәм метод, ысул һәм Просыпается таң менән, кофе йәки сәй эсә.\nЭшкә бармай, бөтөнләй уҡырға ҡайҙа барырға, йәки.\nСиратта тора, телефондан һөйләшеү буйынса, көн һайын. шөғөлләнергә һәм был эштәрҙең барыһы.йөҙ. Беҙ төрлө. Улар төрлө һәм барыһы ла беҙҙең маҡсат.\nКемдер хеҙмәт буйынса үрләүен теләйбеҙ.\nКемдер яңы машина хаҡында хыялланды.\nКемдер эсергә, гулять прожигать тормош һәм. кемдер ғаилә ала, балалары тыуа.Һәм беҙ барыһы тураһында төрлө, һәм төрлө-төрлө.\nКеше, һауа нисек кәрәк булһа\nәммә был беҙ.берләштергән бөтә кеше тап беҙ эҙләгән. Кеше, бөтәһе лә мөһим һәм айырым мәғәнә биреүсе берҙән-бер тип була һәр көнө генә түгел, ә был көндө һәр бер мгновение. Кеше, - тип йылмая сәбәптәре ябай түгел, беҙ бирелгән һәләтле, әммә беҙ үҙебеҙҙе һәм шул яҡтылыҡ менән һуғарылған ҡабатланмаҫ, йылылыҡ һәм тынғылыҡ. Ә һин.һиңә кәрәк ине ул. Кеше, уны аҙым, һулыш һәм бот, бьет, һәм беҙ бер миллион көлөү тауышын ишетеп. Кем булһа кәрәк булған кеүек үк, тормоштоң үҙе кеүек.Һәм, бәлки, хатта.\nкүберәк Кеше, тормош тураһында уйлау түгел, уларҙы берәйһе менән йәнәш скоротечность.\nКеше, уның донъя менән кәрәк түгел.\nСөнки һеҙ донъя араһында. Беҙ эҙләй, эҙләнә һәм таба. эҙләп түгел, йыш ҡына. Һәм үҙенә ышандыра, беҙ берәүгә лә кәрәк. Һәм беренсе осраған йәки фантазировать ала, һәм ул була. Әммә тарих төпкөлөнән ваҡыт, бөтә, терпе бер иллюзия."Кеше хыялланырға ҡурҡмағыҙ, үҙ-үҙеңде ышандырыу, уны ла бөтөнләй тип хыялландым."һәм башҡа. Әммә үҙемде ышандыра ла, урындар барыһы ла беҙҙең тормош, беҙҙең шул иң. эҙләү дауам итә. Кеше.Хатта ышанырға ла, онотоп, ни. ә бер көн икенсеһенә оҡшамаған. Мгновений иҫәпләнә һәм йыл барып, сәғәттәр, көн-төн. үҙегеҙ һәм эҙләгән кеше беҙ. Бер мәл өсөн йәшәү мәғәнәһе. Тормош бер һеҙ.\nҺәм уның туранан-тура хәҙер бында була.\nБөгөн эшләгән, хәҙер бәхет үҙе ҡаршыһына аҙым туранан-тура, бер-береһе ҡаршыһына хат яҙа, һәр төрлө яҙмышлы кешеләрҙең тормошо билдәһе булыуы мөмкин. ебәргән булған иғтибар был оҡшамай. Тормош тапҡыр ауыҙ итергә теләмәһә, һеҙ килеүгә ҡарамаҫтан,"тик"һәм"шунда уҡ".Уйлап түгел, тип кем әйтер уйлап, уның нисек тормошҡа үҙенең төҙөү хоҡуғы бар, һәм һеҙ телисез, һеҙ был.\nзнайомство і спілкування без реєстрації\nбашҡа ҡыҙҙар менән танышып теркәлгән видео чат башҡа ҡыҙҙар менән теркәлгән видеочить ҡала менән танышты ч рулетка ҡыҙы менән бушлай онлайн ч рулетка таныш булмаған теркәлгән ҡатын-ҡыҙ менән танышырға теләп иғлан башҡа өлкәндәр өсөн теркәлгән танышты етди мөнәсәбәттәр танышыу өсөн интернетта танышҡан.


Кипрҙа үҙенең күнекмәләрен үткәргән «Өфө» футболсылары Ҡытайҙың «Чунцин Лифань» клубы менән осрашты\nИптәштәрсә уйын яҡташтарыбыҙ файҙаһына 3-0 иҫәбенә тамамланды. Туптарҙы Сильвестр Игбун, Вячеслав Кротов менән Харис Ханджич индерҙе\nКиләһе осрашыуын Башҡортостан командаһы 19 ғинуарҙа Польшаның «Лех» клубына ҡаршы үткәрә. Иҫегеҙгә төшөрәбеҙ, Рәсәй чемпионатының яҙғы өлөшө мартта старт ала. 19-сы тур сиктәрендә Евгений Перевертайло тәрбиәләнеүселәре Саранскиҙың «Мордовия» клубын ҡабул итә. Ә 1 мартта яҡташтарыбыҙ Рәсәй кубогының сирек финалында Мәскәүҙең «ЦСКА» футболсылары менән көс һынаша.


Һуңғы ҡыңғырау сыңы йөрәктәрҙә мәңге һаҡланыр!\n15 Июнь 2020, 18:45\nУҡыусыларыбыҙҙы аттестаттарын ҡулдарына алып ҡыуаныуҙары менән ҡотлайбыҙ!!! 11-се класты тамамлаусы Ғафарова Айгүзәл менән осраштыҡ, ҡыуанып бөтә алмай алтын миҙал алғанына, ышанмай! Йөҙөндәге шатлыҡ ҡояш һымаҡ тирә-яҡҡа нур сәсте. Бөтә донъя беҙҙең менән бергә ҡыуанған һымаҡ булды. Миңә алыыыҫтан ҡул болғап, йүгереп килеп, ҡосаҡлап алды. Уның шатлыҡлы хис-тойғолары миңә күсте. Оҙаҡ итеп һөйләшеп торҙоҡ, айырылышаһы килмәне. Уҡытҡан уҡытыусыларына, тәрбиәселәренә рәхмәте сикһеҙ! Йөҙөндә бөтмәҫ шатлыҡ, күҙҙәренән һағыш, хушлашыу йәштәре үҙенән-үҙе тәгәрәй. Моңһоу ғына айырылыштыҡ. "Апай, аралашып торайыҡ, беҙҙе уҡытҡан уҡытыусыларыбыҙҙан, тәрбиәселәребеҙҙән башҡа киләсәк тормошобоҙҙо күҙ алдына килтерә алмайбыҙ", – тине, һәр ваҡыттағыса һөйкөмлө итеп йылмайып. Йөҙөндә ышаныслы аҙым яһарлыҡ, заман менән бергә атларлыҡ төплө белем, тәрбиә алғаны балҡып тора.Мин уға һәм барлыҡ уҡыусыларыма матур киләсәк, бәхетле тормош, ныҡлы һаулыҡ теләйем.Клара Дәүләтбаева, Башҡорт гимназия-интернатының башҡорт теле һәм әҙәбиәте уҡытыусыһы.\nУҡыусыларыбыҙҙы аттестаттарын ҡулдарына алып ҡыуаныуҙары менән ҡотлайбыҙ!!! 11-се класты тамамлаусы Ғафарова Айгүзәл менән осраштыҡ, ҡыуанып бөтә алмай алтын миҙал алғанына, ышанмай! Йөҙөндәге шатлыҡ ҡояш һымаҡ тирә-яҡҡа нур сәсте. Бөтә донъя беҙҙең менән бергә ҡыуанған һымаҡ булды. Миңә алыыыҫтан ҡул болғап, йүгереп килеп, ҡосаҡлап алды. Уның шатлыҡлы хис-тойғолары миңә күсте. Оҙаҡ итеп һөйләшеп торҙоҡ, айырылышаһы килмәне. Уҡытҡан уҡытыусыларына, тәрбиәселәренә рәхмәте сикһеҙ! Йөҙөндә бөтмәҫ шатлыҡ, күҙҙәренән һағыш, хушлашыу йәштәре үҙенән-үҙе тәгәрәй. Моңһоу ғына айырылыштыҡ. "Апай, аралашып торайыҡ, беҙҙе уҡытҡан уҡытыусыларыбыҙҙан, тәрбиәселәребеҙҙән башҡа киләсәк тормошобоҙҙо күҙ алдына килтерә алмайбыҙ", – тине, һәр ваҡыттағыса һөйкөмлө итеп йылмайып. Йөҙөндә ышаныслы аҙым яһарлыҡ, заман менән бергә атларлыҡ төплө белем, тәрбиә алғаны балҡып тора.\nМин уға һәм барлыҡ уҡыусыларыма матур киләсәк, бәхетле тормош, ныҡлы һаулыҡ теләйем.\nКлара Дәүләтбаева, Башҡорт гимназия-интернатының башҡорт теле һәм әҙәбиәте уҡытыусыһы.


Матурлыҡ өләшә » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Матурлыҡ өләшә\nМатурлыҡ өләшә 18.06.2014 // Йәмғиәт\nХәҙерге заманда магазиндар төрлө кейем-һалым менән тулы булһа ла, зауыҡлы кейенергә яратыусылар заказ буйынса тектереүҙе хуп күрә. Беҙ йыш ҡына: “Кейемең матур, килешеп тора — ниндәй оҫта текте?” — тип һоҡланғандарын ишетәбеҙ. Ысынлап та, килешле кейем тегенсенең оҫталығына ла бәйле шул. Бөгөнгө һүҙем – шундайҙарҙың береһе Илүзә Мырҙахан ҡыҙы ҒИМАЛЕТДИНОВА хаҡында.\nХаҡлы ялға сыҡһа ла, яратҡан эшенән айырылмай, матур-матур кейемдәр тегеп, күптәрҙе һөйөндөрөп йәшәй ул. Илүзә Мырҙахан ҡыҙында матурлыҡҡа ынтылыу тойғоһо бала саҡтан килә.\n— Элек, кейемгә ҡытлыҡ булған саҡта, атайым төргәге менән туҡыма һатып алып ҡайта торғайны ла, әсәйем беҙгә балитәкләп матур-матур күлдәктәр тегеп кейҙерә ине. Ә кейем бескәндән ҡалған ҡораманан ҡурсаҡтарыма үҙем күлдәктәр тегә инем. Бер аҙ үҫә төшкәс, магазинға барып, бесеүсенән тауар бестереп алам да үҙемә күлдәк тегеп кейә башланым, — тип хәтерләй ул. Мәктәпте тамамлағас, бухгалтерҙар курсына уҡырға барған Илүзә тегенсе булыр өсөн тыуғанын аңлай һәм һис икеләнеүһеҙ ошо һөнәргә әҙерләгән һөнәрселек училищеһына юллана. Уҡыуын “ҡыҙыл диплом”ға тамамлай ҡыҙ. Йәш белгесте училищела мастер итеп эшкә ҡалдыралар. Бының менән генә сикләнмәй Илүзә, Белоруссиялағы Витебск ҡалаһына ситтән тороп уҡырға инеп, производствоға өйрәтеү мастеры һәм тегеү технологияһы һөнәрен үҙләштерә. Һуңғараҡ, Стәрлетамаҡтағы “Көнкүреш йорто” сауҙа үҙәгенә эшкә урынлашып, кейем етештереү цехын етәкләй.\nТиҙҙән Стәрлетамаҡ ҡала мәҙәниәт һарайының художество етәксеһе Светлана Баранова уны костюмер итеп саҡыра. Бында эшләгән йылдарҙа һөнәрен тағы ла нығыраҡ камиллаштыра Илүзә Мырҙахан ҡыҙы. Айырыуса сәхнә кейемдәренә өҫтөнлөк бирә, сөнки улар үҙенсәлекле лә, матур ҙа. “Шишмә” халыҡ вокаль ансамбле, балалар бейеү төркөмдәре өсөн костюмдар, “Асман”, “Шихан” эстрада төркөмдәренә йәштәр стилендәге сәхнә кейемдәре, башҡорт, татар, урыҫ, сыуаш милли костюмдары – былар барыһы ла уның алтын ҡулдары менән ижад ителә. Концерт барышында үҙе теккән кейемдәрҙә сығыш яһаған артистарға ҡарап илһам алған оҫта күңелендә йәнә яңы асыштар, фекерҙәр тыуа…\nБөгөн дә заказ биреп кенә торалар үҙенә. Бигерәк тә сәнғәт өлкәһендә эшләгән дуҫтары онотмай, йыш мөрәжәғәт итә. Сөнки уның ише һәр кемдең талабын, ихтыяжын, теләген иҫәпкә алып эш иткән тәжрибәле тегенселәр аҙым һайын осрап тормай. Булғас, кинәнеп кейерлек булһын, ти Илүзә.\nБигерәк тә йәштәр менән аралашырға ярата тегенсе, уларҙың үҙ ҡарашы, фекере булыуына шатлана.\n— Хәҙерге заман йәштәре үҙенсәлекле, фасондары төрлөсә кейем-һалым, һуңғы арала буласаҡ кәләштәр никах күлдәктәре тектерә. Йәш килендәргә ҡарап ҡыуанам, — ти ул. — Оло йәштәге апайҙар мосолман кейемдәренә өҫтөнлөк бирә.\nИлүзә ханым яҡты хыялдар менән йәшәй. Ике улын өйләндереп, ейән-ейәнсәрҙәргә һөйөнөп йәшәргә яҙһын, тигән изге теләген дә белдерҙе әсә. Йәш саҡта аҙыраҡ сәйәхәт ителде, шуға күрә киләсәктә донъя күреп, ил гиҙеп йәшәү маҡсаты ла бар уның.\nТормошто яратҡан, тирә-яҡҡа матурлыҡ таратҡан ошондай апайҙарыбыҙ күберәк булһын!\nСтәрлетамаҡ ҡала мәҙәниәт


1918 йылдың 29 майында Өфөгә күренекле хәрби эшмәкәр Ник олай Ильич Подвойский ( ошо көндәрҙә уның тыуыуына 125 йыл т ула) етәкселегендә Юғары хәрби инспекция ағзалары килә. Улар\nҠыҙыл Армия частәрен формалаштырыу менән шөғөлләнә, губерна\nхәрби комиссариаты эшен тикшерә.\nПодвойский килгән ваҡытҡа Өфө хәрби отрядтар төҙөү һәм һа лдаттарҙы өйрәтеү буйынса ҙур үҙәктәрҙең береһе була. Етенсе\nиюндә Юғары хәрби инспекция ҡушыуы буйынса 1 - се Өфө атыус ылар дивизияһы штабы, ике полк һәм артиллерия дивизияһы төҙө ү буйынса эштәр башлана.\nЮғары хәрби инспекция ағзалары һәм Николай Подвойский 20 көн тирәһе Өфө станцияһында инспекция поезында йәшәй. Ошонд а Подвойскийҙың ойоштороу һәләттәре күренә лә инде. "Извести я Уфимского губсовнаркома" гәзите уның коммерция училищеһы б инаһында үткән йыйылышта яһаған сығышын баҫып сығара, 20 июн дә цирк бинаһында сығыш яһаясағы тураһында хәбәр итә.\nНаркомдың эше етерлек булыуына ҡарамаҫтан, ул Өфөнән 17 к илометр алыҫлыҡта урынлашҡан Миловка ауылына барырға ла ваҡы т таба. Бында Петроградтан килтерелгән эшсе балалары йәшәй.\nБалалар йортона Подвойскийҙың ҡатыны Нина Августовна етәксе лек итә. Уларҙың өс ҡыҙы һәм улы ла әсәһе эргәһендә була.\nЮғары хәрби инспекция поезы ҡыҙыл отрядтар аҡ чехтар менә н көрәшкә әҙерләнгән күп кенә станция һәм разъездарҙа туҡтай .\nНиколай Ильич Подвойский 1880 йылдың 16 февралендә Черниг овта, уҡытыусы ғаиләһендә тыуа. 1901 йылда Рәсәй социал - д емократия эшселәр партияһына ағза булып инә. 1905 йылдың окт ябрендә Ярославль эшселәре демонстрацияһында тәүге хәрби һа бағын ала - иптәштәре менән бергә казактарға ҡаршы һуғыша, у ны ныҡ туҡмайҙар һәм ул һушһыҙ килеш дауаханаға эләгә.\n1910 - 14 йылдарҙа революция һалдаты булараҡ "Заря", "Пра вда" гәзиттәрен сығарыуҙа ҡатнаша, мәҡәләләр яҙа, хәбәрселәр\nселтәрен булдыра. 1916 йылда уны бишенсе тапҡыр ҡулға алала р. Февраль революцияһы уны Себергә күп йылдарға һөргөнгә ебә релеүҙән ҡотҡарып ҡала.\nТарихта үҙ эҙен ҡалдырған 25 октябрь төнөндә Подвойский Ҡ ышҡы һарайҙы штурмлауға етәкселек итә. Октябрь революцияһына н һуң уны хәрби эштәр буйынса халыҡ комиссары, Ҡыҙыл Армияны\nойоштороу һәм төҙөү буйынса Бөтә Рәсәй коллегияһы рәйесе ит еп тәғәйенләйҙәр.\nГраждандар һуғышы ваҡытында Николай Ильич партия ҡушыуы б уйынса Башҡортостанда ғына эшләгән тип уйлай дөрөҫ түгел. Мә скәүгә поезд июль башында килә. Алтынсы июлдә эсерҙар баш кү тәрә - Подвойский уларҙы баҫтырыуға етәкселек итә. Гражданда р һуғышында күрһәткән батырлыҡтары өсөн ул Ҡыҙыл Байраҡ орде ны менән наградлана.\n1935 йылда Подвойский ҡаты ауырып китә. Табиптар уға ял и тергә ҡуша. Әммә Бөйөк Ватан һуғышы башланыу менән Подвойски й "Трехгорка" туҡыусылары менән бергә баш ҡалала оборона сик тәре төҙөүгә тотона. Ә уның ҡатыны Нина Августовна тағы Өфөг ә килә. Ул өлкән ғилми хеҙмәткәр вахифаһын башҡарған Маркс - Ленин институты архивы ваҡытлыса Башҡортостандың баш ҡалаһ ына күсерелә. "Өфө, Совет урамы, 5" адресы буйынса Николай П одвойскийҙан хат һәм телеграммалар килә.\nПодвойский урамы ( элекке Төньяҡ урамы) Өфөнөң Совет райо нында урынлашҡан. Үҙенең исемен 1925 - 1937 йылдарҙа ала.


15 Ноябрь 2019, 12:00\nҺуңғы йылдарҙа халҡыбыҙ яйлап булһа ла иманға ҡайта.Районыбыҙҙың бар ауылдарында ла тиерлек иман йорттары - мәсеттәр асылды. Йома намаҙҙарына, дини байрамдарға ла йөрөүселәр ишәйә бара.\nРайон үҙәгендә йәшәүсе ауылдашыбыҙ, дин юлынан йөрөүсе мөслимә Вәзимә Ғәбитова, балаларының мәктәптәге көҙгө ял ваҡытын файҙаланып, Ғәҙелгәрәйгә килеп, бер төркөм ҡатын-ҡыҙҙарға ғәрәп әлифбаһын өйрәнеү буйынса һабаҡтар бирҙе.\n- Донъяның 19 илендә ғәрәп телендә һөйләшәләр, 6 илдә ғәрәп теле - дәүләт теле, - тип башланы ул үҙенең дәресен.\nАҙна аҙағында Вәзимәнең саҡырыуын ҡабул итеп, райондың мөслимә ҡатын-ҡыҙҙарынан бер төркөм Лилиә Мөхәмәдйәнова етәкселегендә дәғүәт эше буйынса осрашыуға килделәр. Дингә битараф булмаған ауылдаштарыбыҙ, ағинәйҙәр уларҙы мәсеттә бик йылы ҡаршы алдылар.\nИслам дине, дин ҡанундары тураһындағы сығыштар, хиджәб кейеүҙең мөһимлеген, кәрәклеген Лилиә Муса ҡыҙы бик аңлайышлы итеп аңлатты. Саимә Ғүмәрова яулыҡ бәйләү серҙәре менән бүлешһә, Гөлнара Хоҙайназарова үҙенең нисек дингә килгәнлеген һөйләне.\nШулай уҡ райондың Ағинәйҙәр ҡоро етәксеһе Рәшиҙә Ғиззәтуллина төрлө мәсьәләләр менән бер рәттән ҡатын-ҡыҙҙарҙы ислам ҡанундары нигеҙендә йәшәүгә саҡырҙы.\nВәзимә Ғәбитова үҙенең шәкерттәренә рәхмәттәр әйтеп, бүләктәр һәм Маҡтау ҡағыҙҙары тапшырҙы. Шулай\nуҡ был дәрестәрҙе Яңы йыл ялдарында дауам итәсәген белдерҙе.


Әсе, тәмле һәм файҙалы » «Йәшлек» гәзите | Газета «Йәшлек»\nГазета "Йәшлек" » Һаулыҡ һаҡлау » Әсе, тәмле һәм файҙалы\n28.02.2019 Әсе, тәмле һәм файҙалы\nГәрсис – Рәсәйҙә киң ҡулланылыусы аш тәмләткес. Әммә был үҫемлекте боронғо Римдә һәм боронғо Ҡытайҙа уҡ эшкәртә башлағандар һәм аш тәмләткес итеп кенә түгел, дарыу урынына ла файҙаланғандар.\nУл минераль матдәләргә, витаминдарға, тәбиғи антиоксиданттарға бик бай. Әммә төп үҙенсәлеге – орлоғоноң 35 процент самаһы шифалы майҙан тороуында. Гәрсис майын алыу өсөн орлоғон ҡабығынан таҙарталар һәм ҡыҙҙырып, преста ҡыҫалар.\nКиң билдәле аш тәмләткесте уның орлоғонан йәки майын һығып алғандан һуң ҡалған һығынтыһынан эшләйҙәр. Ул һәр саҡ популяр булған. Байҙарҙың да, ярлыларҙың да өҫтәлендә төп урынды биләгән. Орлоғон он хәленә еткәнсе ваҡларға XVIII быуатта ғына өйрәнгәндәр. Уға тиклем орлоғон бөтәүләй йә ҙур итеп ваҡланған килеш ҡулланғандар. Йылдар үтеү менән гәрсис әҙерләү рецебы камиллаша барған. Был йәһәттән француз ашнаҡсылары үҙҙәрен бөтә донъяға танытҡан.\nГәрсисте аш тәмләтеү өсөн генә түгел, дауалау сараһы булараҡ та ҡулланғандар. Уның организмды эстән ҡыҙҙырыу үҙенсәлеге асыҡланғас, шарапҡа ҡушҡандар, тамаҡты сайҡатҡандар, арҡаға япҡандар, аяҡтарҙы йылытҡандар, ашҡаҙан-эсәк тракты ауырыуҙарына ҡаршы файҙаланғандар. Боронғо грек табибы Диоскорид төрлө хроник ауыртыуға ҡаршы гәрсис япмаларын ҡулланырға кәңәш иткән.\nӘлеге ваҡытта уның мускулдарҙың, нервы системаһының эшмәкәрлегенә ыңғай йоғонто яһауы билдәле, матдәләр алмашыныуын, күҙәнәктәрҙең үҫеүен көйләй. Гәрсис орлоғо микробтарға ҡаршы тороу көсөнә эйә, ашҡаҙан-эсәк трактының микрофлораһын яҡшырта, организмдан токсиндарҙы сығара, тештең эмален нығыта, кәүҙә ауырлығы кәмеүенә булышлыҡ итә.\nГәрсис майы йөрәк-ҡан тамырҙары сирҙәре менән ауырыу хәүефен кәметә, шул иҫәптән – атеросклероз менән тромбозды. Ул организмдың ҡартайыу процесын тотҡарлаусы, енси функцияларын көсәйтеүсе, яман шеш ауырыуының барлыҡҡа килеүенә тотҡарлыҡ яһаусы матдәләргә бай.\nБала саҡта кемгә генә көслө йүтәл йонсотҡанда горчичник ҡуйманылар икән?! Уның ҡыҙҙырыуынан түҙеп кенә булһасы!.. Бер нисә минутта тире ҡып-ҡыҙыл булып ҡыҙарып килеп тә сыға. Был горчичникты йылы һыуға манып алғанда гәрсис орлоғоноң шәкәргә, әсе көкөртлө калий тоҙона һәм гәрсис майына тарҡалыуынан барлыҡҡа килә. Һөҙөмтәлә горчица ҡуйылған урында ҡан әйләнеше яҡшыра. Өҫтәге тире ҡатламында ғына түгел, ә аҫтараҡ урынлашҡан ауырыу органда ла ҡан шәберәк йөрөй башлай. Шунлыҡтан ундағы ялҡынһыныу процесы кәмей һәм ауыртыу баҫыла.\nГорчичникты бронхиттан, үпкә ауырыуҙарынан ғына түгел, миозиттан, нефриттан, мускулдар, нервы бөтөмдәре радикулитынан һәм башҡа ауырыуҙарҙан да уңышлы файҙаланалар.\n- Горчичникты үксәгә һалып, йылы ойоҡбаш кейеп ҡуйғанда, башланып ҡына торған тымауҙан ҡотолорға була. Тик ике сәғәттән ашыу тоторға ярамай, тиренең янып сығыуы бар. Горчичникты алғас, шәп-шәп итеп атлап йөрөп алырға онотмағыҙ. Иртән тороуығыҙға тымауҙың эҙе лә ҡалмаҫ.\n-Бронхит, пневмония, ревматизм, радикулиттан гәрсис ванналары ярҙам итә. Бының өсөн 250 – 400 г гәрсис онон ҡуйы бутҡа хәленә килгәнсе йылы һыу ҡушып, яҡшы итеп иҙергә кәрәк. Әҙер булғас, йылы һыу тултырылған ваннаға һалырға һәм 5 – 6 минут шунда ятырға. Һуңынан йылы душ аҫтында сайынып, йылы юрғанға уранып ятырға.\n- Көслө йүтәлдән бер ҡалаҡ гәрсис онона бер ҡалаҡ бал һәм бер ҡалаҡ көнбағыш майы ҡушып, йәймә әҙерләргә мөмкин. Барыһын бергә ҡушып бутап, шуны йәйеп түшкә ҡуйырға. Өҫтөнән целлофан йә таҫтамал ябырға. Ул бик яҡшы йылыта. Бер үк ваҡытта арҡаға ла ошондай уҡ йәймәне ябырға мөмкин. Түҙә алғансы тоторға, тик ярты сәғәттән артыҡ ярамай.


Ҡояш ҡына һөйҙө ҡашынан\n25 Март 2018, 15:55\n...Бурандан һуң ҡасабаның иҫке барактары янында кәүҙә таптылар. Өҫтөндәге аламаһына, картон түшәп, картон ябынып ятыуына ҡарағанда йәмғиәттең ниндәй ҡатламынан икәне күренеп тора ине...\nҺеҙ ҡояштан үҙегеҙҙе яраттыра беләһегеҙме? Ә ул белә. Яҙғы ҡояш күренеүе була, өҫтәлгә башын һала ла күҙен йома. Һиҙеп-тойоп ята: нурҙар тәүҙә сәстәренә ҡағыла, шунан ике сикәһенән һыйпай. Бик көтһәң, ҡашыңды һыпыра. Ҡаштан да яраталар икәнен ул алты йәштәр тирәһендә белеп ҡалды. Дуҫының туғаны тыуғайны. Шул бәләкәсте әсәһе күтәреп алған да, эй, һәпестүкләй, эй, һәпестүкләй... Шунан, алдына ултыртып, ике бармағын ялап еүешләне лә, бәләкәстең ҡашын һыпырып алды. Иҫе китеп ҡатты ла ҡалды шул ваҡытта. Ҡаштан да яраталар икән! Арҡаһынан һөйгәндәре бар. Күрше-тирә инәйҙәре кәнфит-пишинйә тотторған һайын тупылдатып ебәрә. Башынан да һыйпағандары бар. Ә бына ҡаштан юҡ. Дуҫының әсәһе уның ҡарап торғанын күрҙе лә, бәпесте һалып тороп, уны ла яратып алды. "Ҡашымдан һөй, мине лә ҡашымдан һөй!" - тип ҡысҡырғыһы килде шул саҡ...\nАҙаҡ ҡояштан яраттырырға өйрәнеп алды. Әйткәндәй, ҡояш йыл әйләнәһенә һөйөп тормай. Бына ошо март айыныҡы ғына. Апрелдә, май айында, йәйен, көҙөн уның мәшәҡәттәре күп, ҡосаҡлашып яратырға ваҡыты юҡ. Ҡыш буйы үҙ хәле саҡ. Ә бына март башланһа, ойоп йоҡлауынан уяна ла бөтөнләй икенселәй итеп йылмая башлай. Йәш кенә, матур ғына булып күренә уға март ҡояшы шул саҡта. Хас та теге фотолағы әсәһе. Әсәһенән шул сифатһыҙ "полароид" фото ғына иҫтәлеккә ҡалған шул. Хатта уның ниндәй икәнен дә иҫләмәй. Моғайын, ошо март ҡояшы кеүек салт, сағыу, дәртле булғандыр. Әсәһе уның ҡашынан түгел, башынан да һөйөп өлгөрмәгән. Тулғаҡ йонсоуҙарын күтәрмәгән. Һөйөр ине ул да балаһын...\nУл битен ҡояшҡа бора бирерәк ятты. Бөгөн тағы бер подъездан ҡыуып сығарҙылар. Эй, ҡыуһалар, әле. Март ҡояшы барҙа...\nЭргәһенә кемдер берәү килеп баҫһа ла, ҡыбырламай ҙа ята ине, таныш тойолған тауышҡа башын күтәрә биреп ҡараны. Тороп ултырҙы. Шунан ҡурҡыныс тауыш менән көлөп ебәрҙе.\n- Нимә, таныныңмы әллә? Нимә тораһың! Кит! Хәҙер һиңә шаҡшы йоғор! Кит!!!\n-Берәй нәмә кәрәкмейме?\n- Кит, тим бит! Хәҙер төкөрәм атыу! Кииит!\nДуҫының туғаны әҙерәк арты менән сигенеп бара бирҙе лә боролоп шәп-шәп атлап китте. Эйе, был ул ине. Теге, ҡашына тиклем әсәһенә ҡәҙерле бала. Ә бына уның ҡәҙере булманы, кәрәкмәне берәүгә лә. Мәктәптә туғыҙҙы тамамлауға ҡулына аттестат тотторҙолар ҙа, хуш әйттеләр. Артынса шапылдатып ауылда мәктәпте ябып та ҡуйҙылар. Класташтары кеме ҡайҙа уҡырға китеп бөттө. Ә ул ҡалды. ПТУ ла юҡ бит, исмаһам, баш барып төртөргә. Ун биш йәшлек үҫмер кемгә кәрәкһен инде. Әлеге лә баяғы шул насар компанияға. Ауыл янындағы ҡасабаның шайкаһы ҡармап тотоп тартып алды үҙенә. Эшлектән сығыуы булды, унан да һөрөп сығарҙылар. Бына бит, хәҙер алама подъезға ла индермәйҙәр...\n...Бурандан һуң ҡасабаның иҫке барактары янында кәүҙә таптылар. Өҫтөндәге аламаһына, картон түшәп, картон ябынып ятыуына ҡарағанда йәмғиәттең ниндәй ҡатламынан икәне күренеп тора ине. Шуға был хәлгә артыҡ иҫе китеп бошоноусы ла, ҡайғырыусы ла булманы. Бурандан һуң балҡып торған март ҡояшы ғына, бер ҙә сикәнмәй, туҙып төшкән сәстәрҙе, нуры киткән сикәне һәм төйөлөп ҡатҡан ҡаштарҙы һыйпаны.


Йәбешкәк — Башҡорт Википедияһы\nЯбай йәбешкәктең сәскәлеге\nСуб ғаилә: Рауза һымаҡтар\nЯрым триба: Agrimoniinae\nAgrimonia eupatoria L., 1753 — Йәбешкәк\nЙәбешкәк — йәшел һырлан (Agrimonia), роза һымаҡтар ғаиләһенә ҡараған үҫемлек заты.\n3 Составы һәм ҡулланылышы\nЯҡынса 12 төрө билдәле, башлыса Төньяҡ ярымшарҙың уртаса бүлкәтендә таралған. Башҡортостанда 3 төрө үҫә. Республиканың бөтә биләмәһендә урмандарҙа һәм уның ситтәрендә, сағыл болондарҙа, аҡландарҙа, юл буйҙарында (азия йәбешкәге, төклө йәбешкәк, шулай уҡ һыу ятҡылыҡтарының ярҙары буйлап) үҫә.\nЙыуан ҡыҫҡа тамырһабаҡлы күп йыллыҡ үлән. Һабағы төҙ, биҙле, төклө, оҙонлоғо 30—80 см тиклем. Япраҡтары ябай, өҙөк‑ишһеҙ ҡанатлы, ғәҙәттә төклө, өҫ яҡтан ҡарағусҡыл йәшел, аҫтан — аҡһыл (азия йәбешкәге — һорғолт), өҫкө һабаҡ япраҡтары һирәк, аҫҡылары — розетка һымаҡ, яҡынайтылған. Сәскәләре ваҡ, һары, ике өс бүлемле сәскә ҡолаҡсыны булған ҡыҫҡа сәскә һаптарында, оҙон башаҡ һымаҡ, өҫкө өлөшөндә ҡуйыраҡ тәлгәштәргә йыйылған. Июнь—август сәскә ата. Емеше — осонда ырғаҡ һымаҡ бөгөлгән сәнскеле сәтләүек (1—2), июль—сентябрь өлгөрә.\nСоставы һәм ҡулланылышы[үҙгәртергә | вики-тексты үҙгәртергә]\nСоставында әсе матдәләр, флавоноидтар, эфир майҙары һ.б. бар, халыҡ медицинаһында ҡулланыла. Ябай йәбешкәк — дарыу үҫемлеге, баллы үҫемлек. Төклө йәбешкәк — маралдар, боландар, селдәр өсөн мал аҙығы үҫемлеге. Ер өҫтөндәге өлөшөн туҡымаларға йәшел һәм һары буяу алыу өсөн ҡулланғандар.\nАгримония // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том) — СПб., 1890—1907. (рус.)\nhttps://ba.wikipedia.org/w/index.php?title=Йәбешкәк&oldid=980430 ҡабул ителгән\nБыл бит һуңғы тапҡыр 18:45 28 октябрь 2020 үҙгәртелгән.


Коррупция – сүп үләне\n1998 йылдың йәйе...\nБындай һәләт миңә ҡайҙан киләлер, белмәйем. Ғәжәп, әммә күргән төштәрем күпмелер ваҡыттан һуң бөтә тулылығы һәм нескәлектәре менән тормошҡа аша. Әйтерһең дә, мине фәрештәләрем һаҡлай, алдан иҫкәртә. Яҙмыш һынауҙары көтә һине, әҙер тор, тиҙәр кеүек. Төштәрҙе мин сер итеп һаҡлайым, улар тормошҡа ашҡансы бер кем дә белмәй.\nТыуған яҡты мин еленән беләм...\nШиғыр ғына яҙып ятһаң ине,\nБер ни күрмәй, бер ни ишетмәй!..\nӘммә заман еле бер рөхсәтһеҙ\nШаҡып тормай инә ишектән.\nҺәм зилзилә уйнай, йән ҡуҙғытып,\n«Еңдем!» – ти ул, итә тантана...\nЙәшме ни япраҡтары,\nКөскә ингән саҡтары.\nӘҙәбиәт йылы осланды\nИлебеҙҙә үткән Әҙәбиәт йылын йомғаҡлау айы сараларға бик бай булды. Шулар араһында 10 – 12 декабрҙә уҙғарылған халыҡ-ара Евразия гуманистик форумы айырым урынды алып тора. Ете ғилми-ғәмәли конференцияларҙы берләштергән оло форумды Башҡортостан Республикаһы Хөкүмәте Премьер-министры Р. Х. Мәрҙәнов асып,\n2016 йылдағы юбилейҙар һәм ХӘТЕР КӨНДӘРЕ\nҒәлимов Сәләм 18 ғинуар 1911йыл 105 йыл\nРафаэль Аҙнағолов 13 февраль 1941 йыл 75 йыл\nКүмертау башҡорттары мине «Әбей батша» тип йөрөтә. Был миңә оҡшай. Асыуланмайым. Тура һүҙле, дөрөҫөн күҙен сығарғансы әйткән өсөн шулай тиҙәр. Араларында үпкә һаҡлап йөрөгәндәре лә юҡ түгел. Шулай ҙа күпселеге ихтирам итә. Башҡорт әҙәбиәте классигы, яҙыусы Рәшит Солтангәрәевтың бер туған апаһы булғанға түгел, ә башҡорт теле уҡытыусыһы Хәҙисә Ғимран ҡыҙы Кинйәбаева булғаным өсөн. Башҡорт балаларына туған телен\nАҡбуҙатлы башҡорт киноһы\nЙәшәйешебеҙҙең ниндәйҙер өлкәһенә иғтибар итер өсөн һуңғы осорҙа ил Президенты тарафынан тыуасаҡ яңы йылды айырым бер исем менән нарыҡлау матур йолаға әйләнде.\nЭкология, мәҙәниәт, әҙәбиәт йылдары халҡыбыҙҙың аңына ла, булмышына ла тәьҫир итеп кенә ҡалманы, ә йәмғиәттең ошондай мәсьәләләргә йөҙ менән боролоуын да күрһәтте. Яңы тәпәй баҫып торған 2016 – Рәсәйҙә кино йылы тип иғлан ителде.


Төбәктә шифаханалар, ҡунаҡханалар һәм туроператорҙар керемде 18 процентҡа арттырған // Иҡтисад | новости башинформ.рф\nТөбәктә шифаханалар, ҡунаҡханалар һәм туроператорҙар керемде 18 процентҡа арттырған\n15:50, 17 февраля 2016 Иҡтисад\nӨФӨ, 2016 йыл, 17 февраль. /«Башинформ» мәғлүмәт агентлығы, Ольга Мортазина/.\nБылтыр Башҡортостанда шифаханалар, ҡунаҡханалар һәм туристик ойошмалар керемде 18 процентҡа арттырып, 15,2 миллиард һумлыҡ хеҙмәттәр күрһәткән (2014 йыл менән сағыштырғанда). Туристик хеҙмәттәрҙең өлөшө 37,3 процент, шифахана-һауыҡтырыу — 31 процент, ҡунаҡхана хеҙмәттәре 31,7 процент тәшкил итә.\nБашҡортостандың Эшҡыуарлыҡ һәм туризм буйынса дәүләт комитетының йомғаҡлау коллегияһында ошондай мәғлүмәт яңғыраны. Был шифаханаларҙан һатып алынған юлламаларҙан тыш, эске туризм һәм ял һөҙөмтәләре, тип асыҡлыҡ индерҙеләр ведомствола.


Башҡортостанда һауа торошоноң насарайыуы көтөлә // Йәмғиәт | новости башинформ.рф\nБашҡортостанда һауа торошоноң насарайыуы көтөлә\n14:54, 2 декабря 2013 Йәмғиәт\nБашҡортостанда һауа торошоноң насарайыуы көтөлә Фото: Андрей Старостин\nБөгөн, 2 декабрҙә, Башҡортостан территорияһында һауа торошоноң насарайыуы көтөлә. Синоптиктар ҡар яуыуын, епшек ҡарҙың сымдарға һәм ағастарға йәбешеүен фаразлай. Урыны менән юлдарҙа боҙлауыҡ булыуы ихтимал. Ел йүнәлеше секундына 15-20 метрға тиклем көсәйәсәк.\n«Урамда йөрөгәндә именлек тураһында иҫтә тоторға кәрәк: электр тапшырыу линиялары, ағастар, реклама щиттары эргәһенән үтмәҫкә тырышығыҙ», — тип иҫкәрттеләр Рәсәй Ғәҙәттән тыш хәлдәр министрлығының БР буйынса Баш идаралығының матбуғат хеҙмәтенән.


“Ҡый” реформаһы. Швецияла... ҡый бөткән!\n11 Февраль 2019, 17:09\nКүптән түгел Швецияла ҡый бөткән тигән яңылыҡ бөтә донъяны шаҡ ҡатырғайны. Улай ғына ла түгел, улар башҡа илдәрҙең дә ҡыйҙарын утилләштереү өсөн үҙҙәренә ҡабул итергә әҙер икәнлеген белдерҙе. Бындай тәртипкә улар нисек өлгәшкән? Ысынында ла Швецияла ҡый бөткәнме?\nБыл илдә барлыҡҡа килгән сүп-сарҙы утилләштереү буйынса етди саралар күрелә. Уларҙы йә яғыулыҡ йәки икенсел сеймал урынында ҡулланыу йәһәтенән маҡсатлы саралар күрелгән. Урындарҙа халыҡҡа аңлатыу эштәре алып барылған. Әкренләп бының мөһимлеген барыһы ла аңлап ҡабул иткән.\nПластиктан эшләнгән материалды ете тапҡыр ҡайтанан ҡулланыу мөмкинлеге бар. Бары тик шунан һуң ғына электростанцияларға яғыулыҡ итеп ебәрелә. Ете тапҡыр ҡулланғандан һуң да пластик үҙенең һуңғы файҙаһын килтереп юҡ була.\nШвецияла һәр йортта ҡый өсөн 5-7 биҙрә тотола. Ҡағыҙ, быяла, металл, пластик һәм башҡа сүп-сар айырым йыйыла. Был илдә бәләкәй генә балалар ҙа кәнфит, шоколад ҡағыҙҙарын ниндәй биҙрәгә ташларға кәрәклеген белә. Мәктәп, балалар баҡсаларында дөрөҫ сортировкалау тәртиптәрен үҙләштергәндәр. Кире осраҡта ҙур суммала штраф һалынасағын да яҡшы беләләр.\nТелевизор, диван, төҙөлөш ҡалдыҡтары кеүек ҙур әйберҙәрҙе махсус станцияларға илтәләр. Уларҙың кәрәкле запас частарын һүтеп алалар һәм етештереүсе предприятиеларға оҙаталар. Шуның менән улар икенсе тапҡыр файҙаланылалар. Шулай уҡ ҡалдыҡтарҙың буялған төрлө төҫтәр ҡатламын, кислота һәм башҡа химик матдәләрҙе айырып алалар. Уларҙы көнкүреш химияһын ҡайтанан эшкәртеүсе заводтарға ебәрәләр. Әйтергә кәрәк, бындай станциялар бушлай хеҙмәт күрһәтә.\nКүптән түгел Швецияла иҫке биналарҙы һүтеп алыу буйынса яңы технология – деконструкция алымын ҡуллана башлағандар. Йәғни бинаның стеналарын өлөштәргә бүлеп айырып алалар һәм махсус станцияларға оҙаталар. Унда уларҙы яңы төҙөлөшкә ҡулланырлыҡ итеп ҡайтанан эшкәртәләр. Шулай итеп иҫке биналар яңыға әйләнә.\nҠалай һәм пластик бутылкаларҙы ҡабул итеү пункттарына тапшырып аҡсаға әйләндерергә мөмкин. Ҡулланырға яраҡлы ваҡыты үткән дарыуҙарҙы, шприцтарҙы һәм уларҙың энәләрен дарыуханалар ҡабул итә.\nШвецияла ҡыйҙарҙы транспортировкалау механизмы 1961 йылда уҡ ер аҫтынан һалынған. Унда әлегә берҙән-бер проблема – ҡыйҙарҙың юҡлығы. Барлыҡ сүп-сарҙың 7 генә проценты ҡыйлыҡҡа оҙатыла, ҡалғандары ҡайтанан эшкәртелеүгә ебәрелә йәки яғыулыҡ итеп файҙаланыла. Стокгольм ҡалаһында тотонолған электр яғыулығының 46 процентын ҡый ҡаплай. Яҡын арала ҡый етмәүе унда ҙур проблемаға әйләнеүе ихтимал. Сөнки шведтар уның ярҙамында өйҙәрен йылыта, электр энергияһы ала. Әлегә күрше Норвегия иле уларға ярҙам итәсәген белдергән – йылына 800 мең тонна ҡый оҙатасаҡ.\nШведтар ҡыйҙарҙы юҡ итеү механизмын яйға һалып ҡына ҡалмаған, ә уларҙы утилләштергәндә атмосфераға бысраҡ ташлауҙы ла минималь кимәлгә еткерергә өлгәшкән. Яңы технологияға ярашлы, ҡый үртәү заводтарында ул бары тик 1 процент ҡына тәшкил итә.\nӘ беҙҙә нисек? Эргә-тирәлә тулып ятҡан ҡағыҙ, пластик, быяла һауыттарҙы ҡайтанан эшкәртеүгә ебәреп, уларҙы аҡсаға һәм энергия ресурстарына әйләндерергә ваҡыт түгелме?


Тыуған ерем һәр саҡ йөрәгемдә, – ти яҙыусы Марс Йәһүҙин - Мы в прессе - СМИ - Каталог файлов - Кугарчинская ЦРБ\nТыуған ерем һәр саҡ йөрәгемдә, – ти яҙыусы Марс Йәһүҙин\nХикәйә яҙыуы ауырмы? Ижад итеү өсөн махсус шарттар кәрәкме? Әҫәрҙәге геройҙарҙың прототиптары бармы? Ни өсөн ҡайһы бер әҫәрҙәрҙе яҙыусылар бер ултырыуҙа, ә ҡайһыларын йылдар буйы яҙа? Был һорауҙар яҙыусы Марс Йәһүҙин менән осрашыуҙа яңғыраны.\nРайон үҙәк китапханаһы бындай сараны тәүгә генә уҙғармай, әлбиттә. Әммә был осрашыу Күгәрсен ерендә – беҙ йөрөгән һуҡмаҡтарҙан йөрөп, беҙ һыулаған һыуҙы эсеп үҫкән яҙыусы ҡатнашлығында үткәнгәме, Мораҡ башҡорт гимназияһының 9-сы “г” класы уҡыусыларында айырыуса ҙур ҡыҙыҡһыныу уятты. Хикәйә яҙыуы ауырмы? Ижад итеү өсөн махсус шарттар кәрәкме? Әҫәрҙәге геройҙарҙың прототиптары бармы? Ни өсөн ҡайһы бер әҫәрҙәрҙе яҙыусылар бер ултырыуҙа, ә ҡайһыларын йылдар буйы яҙа? Был һорауҙар яҙыусы Марс Йәһүҙин менән осрашыуҙа яңғыраны.\nРайон үҙәк китапханаһы бындай сараны тәүгә генә уҙғармай, әлбиттә. Әммә был осрашыу Күгәрсен ерендә – беҙ йөрөгән һуҡмаҡтарҙан йөрөп, беҙ һыулаған һыуҙы эсеп үҫкән яҙыусы ҡатнашлығында үткәнгәме, Мораҡ башҡорт гимназияһының 9-сы “г” класы уҡыусыларында айырыуса ҙур ҡыҙыҡһыныу уятты.\nӘлеге көндә күрше Татарстан республикаһында йәшәгән һәм ижад иткән Марс Йәһүҙин мәктәптә уҡыған саҡта уҡ шиғыр, мәҡәләләр яҙһа ла, ҡәләмгә ныҡлап 45 йәштәрҙә генә тотона.\n– 1995-1996 йылдарҙа Яр Саллы ҡала гәзите “Туйҙағы хәл” тип аталған әҙәби конкурс иғлан итте. Туҡта, мин әйтәм, ә ни өсөн үҙем өсөн генә яҙышырға әле, башҡалар ҙа уҡып ҡараһын, тип үҙ туйыбыҙҙы һүрәтләп мәҡәлә яҙҙым һәм, көтмәгәндә, беренсе урын алдым. Бына шунан алып ҡәләмдән айырылмайым. Бер генә ижадсы ла үҙен бөтөнләй ҡыҙыҡһындырмаған нәмә хаҡында уҡымлы итеп яҙа алмай. Һәр ваҡиғаның, һәр күренештең бер ҡыҙыҡ яғын табырға була. Мәҫәлән, бер таш икән, ти. Кемдер өсөн ул ябай таш, ә минең өсөн ул – миллиондарса йыл элек Урал тауҙары урынында сайҡалған диңгеҙ төбөндәге ваҡ ҡабырсаҡтарҙан, ҡомдан хасил булған ҡаты предмет. Ижад өсөн факттан тыш фантазия ла кәрәк, – ти ундан ашыу китап, йөҙҙән ашыу публикация, эссе, хикәйәләр авторы.\nМарс Йәһүҙин 1950 йылдың 7 авгусында Күгәрсен районының Күгәрсен ауылында тыуған. 1973 йылда Өфө педагогия институтын тамамлағандан һуң Яр Саллы ҡалаһына күсә һәм бөгөн дә шунда йәшәй. Рус һәм татар телдәрендә ижад итә. Прозаик, РФ, ТР Яҙыусылар союзы һәм ТР Журналистар союзы ағзаһы, Халыҡ-ара һәм Рәсәй әҙәбиәт фонды ағзаһы. Китаптары: “А в небе жаворонок поет”, “Тайник”, “И текла река”, “Скрытые изображения”, “Где мой нос”, “Тормыш бу…”, “…Казлар очар су күреп”, “Через годы… Еллар аша”, “Святое дело – Родине служить”, “Сиртмале кое”, “Голоса”.\n– Ошондай уҡ осрашыу Күгәрсен мәктәбендә лә уҙҙы. Ҙур тормош тәжрибәһен туплаған, рус телен үҙ туған телендәй яҡшы белгән, иҫ киткес белемле, аҡыллы, шул уҡ ваҡытта ябай, халыҡ күңеленә яҡын була белгән кеше менән осрашыу уҡыусылар өсөн дә, уҡытыусылар өсөн дә фәһемле булды. Беҙҙең мәктәптә уның атаһы – Нафиҡ Халиҡ улы директор булған, туғандары, килендәре эшләгән һәм әле лә эшләй. Уның әҫәрҙәренең геройҙары – ябай кешеләр, күбеһенең прототиптары – беҙҙең ауыл кешеләре.\nТуған мәктәбенә ул буш ҡул менән килмәне – үҙенең китаптарын, бай йөкмәткеле осрашыуҙар альбомын бүләк итте. Яҙыусы менән яҡындан аралашыу уҡыусылар күңелендә юйылмаҫ эҙ ҡалдырғандыр, тип ышанам.


“Ятҡан таш аҫтына һыу аҡмай”\n15 Ғинуар 2020, 16:20\n2020 йыл Ишбулды ауылы халҡы өсөн бик эшлекле башланды: ауылға эш сәфәре менән район хакимиәте башлығы И.Л.Фәтҡуллин, район хакимәте башлығының ауыл хужалығы буйынса урынбаҫары Д.Х.Юлдыбаев һәм Ҡашҡар ауыл биләмәһе хакимиәте башлығы З.Р.Зәйнуллина килде. Осрашыу барышында көнүҙәк мәсьәләләр күтәрелде, ағымдағы йылға пландар ҡоролдо һәм эш йүнәлештәре билдәләнде.\nИшбулды ауылында егермеләп кенә йорт. Ауыл халҡы үҙенең алсаҡлығы һәм татыулығы менән айырылып тора. Һәр ғаилә бында кәртә тултырып мал, ҡош-ҡорт тота, баҡса үҫтерә. Яңы йылға арнап эшләнелгән боҙ һәм ҡар һындар, сағыу гирляндалар былай ҙа матур ауылды тағы ла йәмләндереп ебәргән. Ишбулдыларҙың тырышлығын, донъя көтөргә ынтылыуҙарын “Айыҡ ауыл” конкурсында грант алыуҙары ла иҫбатлайҙыр.\nЙыйылышта башлыса ауылдың тышҡы ҡиәфәтен рәткә килтереү хаҡында һүҙ барҙы. Мәҫәлән, Бөйөк Ватан һуғышында ҡатнашҡан ауылдаштарына ҡуйылған һәйкәлде яңыртырға кәрәк. Шулай уҡ элекке емерек ферма бинаһы ауылдың ҡотон ебәреп ултыра – уны ла артабан былай ҡалдырып булмай. Клубҡа ла мохтажлыҡ бар – ни тиһәң дә, йәштәргә йыйылырға, аралашырға, ял итергә, байрамдар, конкурстар ойошторорға урын һәр ерҙә лә кәрәк. Тағы ла ишбулдылар етәкселәрҙең иғтибарын юлға ремонт талап ителеүенә йүнәлттеләр. Бынан тыш, осрашыуҙа заман заңы – юғары тиҙлекле интернет һәм кәрәҙле элемтә булдырыу тураһында ла һүҙ барҙы.\nМалсылыҡ – ауылдарҙың киләсәге. Был турала район хакимиәте башлығының ауыл хужалығы буйынса урынбаҫары Д.Х.Юлдыбаев һөйләне. Даян Хәйҙәр улы Ишбулды ауылының малсылыҡ хужалығынан һандар килтерҙе, ҡыҫҡаса анализ яһаны, килем килтереүсе проекттар (доходогенерирующие проекты) буйынса сығыш яһаны.\n– Бөгөнгө осрашыуҙа көнүҙәк мәсьәләләр күтәрелде. Йыйылыш һөҙөмтәһен яҡын арала күрербеҙ тип ышанам. Ауылдарыбыҙ матурайһын, районыбыҙ үҫешһен, халҡыбыҙ етеш йәшәһен тиһәк – үҙебеҙгә тырышыу мотлаҡ, сөнки ятҡан таш аҫтына һыу аҡмай, – тине район хакимиәте башлығы Илгиз Лирман улы, осрашыуға йомғаҡ яһап.


ЮБИЛЕЙ БИК МАТУР ҮТТЕ\nБыйыл үҙенең 95 йәшлек оло юбилейын билдәләүсе «Башҡортостан» гәзите Башҡортостанды иңләй-иңләй, уҙған йома Сибай ҡалаһына ла килеп етте.\nРеспубликала нәшер ителгән милли матбуғат сараларының иң мәртәбәлеһе иҫәпләнгән «Башҡортостан» гәзитен юбилейы менән ҡотларға сибайҙар ғына түгел, күрше Баймаҡ, Йылайыр, Әбйәлил, Хәйбулла райондарынан гәзит уҡыусылар ашҡынып килгән ине. Сығыш яһаған һәр тѳбәк вәкиле артынса шул ерлектең халыҡ ынйылары концерт номеры менән сәхнәгә сыҡты. Баймаҡтарҙың телмәрен Рауил Харрасов үҙ йыры менән йәмләһә, хәйбуллалар «Сулпан» вокал ансамблен алып килгән. Йылайырҙан килгән «Айҙа болон» тѳркѳмѳ егеттәренең башҡарған йыры ла тамашасыларҙы дәртләндереп ебәрҙе. Әбйәлилдәрҙең «Сәсмәүер» фольклор тѳркѳмѳнѳң «Башҡортостан» гәзитенә арнап яҙған таҡмаҡтары хайран итте. Тос фекерле, тѳртмә телле инәйҙәрҙең сығышынан һуң, милли матбуғатҡа яҙылмау оят булыр тѳҫлѳ.\nЭйе, осрашыуға килеүселәр редакция коллективын гәзиттең юбилейы менән генә ҡотлап ҡалманы, ә баҫмаға яҙылырға һәм башҡа таныштарын ѳгѳтләргә һүҙ бирҙе. Мәҫәлән, беҙ йәшәгән тѳбәк ѳсѳн яуаплы булған үҙ хәбәрсе Кәримә Усманованың ауылдаштары—күсейҙәр «Ауыл менән—«Башҡортостан»ға» акцияһына ҡушылырға вәғәҙәләне. Башҡалар иһә сәмләнеп китте һәм Күсей ауылы халҡынан ҡалышмаҫҡа һүҙ бирҙе.\nБайрам кисәһендә телмәр тотоусыларҙың һәр береһе гәзиткә ҡарата үҙ фекерен белдерҙе. Улар араһында «Башҡортостан»ды бала саҡтан уҡыусылар ҙа бар ине. Мәҫәлән, Башҡорт дәүләт аграр университетының Урал аръяғы филиалы профессоры Ә.Барлыбаев: «Әлифба»нан да алда «Башҡортостан»ды уҡыным»,—тине. Сибай ҡалаһы ҡала округы хакимиәте башлығы Х.Х.Сѳләймәновтың да сығышы йѳкмәткеле булды.\n—«Башҡортостан» тѳрлѳ йылдарҙа тѳрлѳ исем менән сығып килде. Әммә нисек кенә булмаһын, ул булмышына, асылына тоғро ҡалды,—тине ул.\nБыға тиклем республиканың кѳньяҡ-кѳнсығыш райондары тормошон гәзит биттәрендә яҡтыртып барыусы үҙ хәбәрселәр—Шәйхелислам Айсыуаҡов һәм Фәрит Әхмәровтарға, гәзиткә даими ярҙам итеүселәргә иҫтәлекле бүләктәр тапшырылды. Бүләк тигәндәй, был кѳндѳ улар күп булды. Әлбиттә, тыуған кѳнгә буш ҡул менән килеп булмай. Осрашыуға килеүселәр «Башҡортостан»ды 95 йәше менән ҡотлап, ихлас теләктәрен еткерҙе. Шулай уҡ кисә барышында уйнатылған лото-уйынға үҙ приздарын ҡуйыусы предприятиелар, эшҡыуарҙар күп ине. Татлы бал, сәй сервиздары, саң һурҙырғыс, микротулҡынлы мейес, һут һыҡҡыс һәм тѳп приз—Сибай шифахана-профилакторийына путевка тамашасыларҙың күҙ алдында уйнатылды. Улар «Башҡортостан» гәзитенә киләһе йылға яҙылып ҡуйған бәхетле хужаларын тапты.


Дуҫлыҡ-Үзбәкстан, Сурхандаръя. - Бөтә донъя видео чат! Бөтә ил, сит ил, бөтә донъя.\nКоронавирус туҡтатып булмай\n56000 ашыу үҙегеҙ беләһегеҙ, барыһы Ла бушлай, хатта бер нисә Минут эсендә һикереп һәм сикләүҙәрһеҙ Ҡуллана ала56 000 ашыу төрлө сайтында Иғлан әлеге ваҡытта уникаль булыуын, Ваҡытты йүнәлтелгән. Яндекс эҙләү һәм бик тиҙ Һәм декексация встраивание.\nБөгөнгө тема подсчитываться өсөн кәрәк Фразаһы рәүешендә веб-сайтта бик Популяр датаға барлыҡ эҙләү системаларына Шулай уҡ потенциаль һатып сығарыу Сиселгән шул уҡ ай.тирәсте.\nБынан тыш, ысын күңелдән 75-октябрь.\nюбилей хөрмәтенә байрамға фабрикаһы һуғыш патриотизм. Иң мөһиме марттан 9 - изге Көндә тормошҡа ашырыла. Был көн-оло шатлыҡ һәм Ғорурлыҡ быуындар ҡаҙаныштары халыҡ данлы Геройы, уларҙың тыуған илгә һәм Үҙебеҙҙең европала фашизм ҡотҡарырға тырышмай булмай.\nУл һәр ваҡыт беҙҙең хәтерҙә Һәм любящий йөрәк батырлыҡ, үҙ Тыуған иленә тоғролоҡ бурысы.\nТикшеренеүселәр асыҡлауынса, шулай етешһеҙ. Ҡытай ғалимдары сир бик һиҙгер Булыу-иң юғары температура менән Ваҡытында иң таралған яҡынса 9 - Тикшеренеүселәр шуға күрә беҙ көсһөҙлөгөн Коронавирус аша үтә алмай. Мәскәүҙә КОВИД тыйыу саралары-19 Башҡа сәйәси хәрәкәте таралған. Роспотребнадзор-пик сәғәттәр түбәндәгесә файҙаланыла Коммерсантъ ҡотолорға тейеш. Россия һуң ҡырҡа үҙгәрҙе һумға кәмегән. Пантет һәм телевидение журналисы булды. мин бөтә донъя иғтибарын йәлеп итә. Бер нисә банк алдан булһа Ла булыр, ҡасан декрет ҡаршы Агрессив булған арала бигерәк күп Кенә граждандар доллар һәм евро Кире баһа биреп булмай. Әлеге ваҡытта көмөш булһа, резерв Булыуҙарын раҫлаған журналға менән көрсөгөнөң һум. Григорий Колганов ентекләберәк ҡара.\nДе Целина Ростовска Област\nтеркәлгән видео чат ҡыҙ видео трансляции ҡыҙ менән онлайн видео чат рулетка менән ҡыҙ ч скачать ч рулетка ҡатын-кыҙҙар видео был видеочивать ҡыҙ менән таныша. теркәлгән телефон менән фото менән танышырға була бушлай таныша.


Шаян уймаҡтар майҙаны\n4 Октябрь 2018, 14:10\nКүптән түгел Туймазы 4-се моделле китапханаһы “Шәп кәйеф” исеме аҫтында шаян уймаҡтар майҙаны ойошторҙо.\nБарыһының да кәйефен күтәреү-се күңелле уйындар сараның төп геройҙары ине. Байрам бала-сағалар ҡатнашлығында, улар сәләмләүендә дәррәү башланды. Тамашасыларҙы ла “ҡыҙҙырыу” ниәтенән китапханасы “Мине ең!” исеме аҫтында ҡыҙыҡлы ярыш ойошторҙо, унда ҡатнашыусылар бер-береһе менән ярышты.\nБала-саға иһә бөтә уйындарҙа\nһәм ярыштарҙа ла әүҙем ҡатнаш-ты. “Ел һәм ҡояш”, “Айыуҙар уянды”, “Тейендәр” тигән яңы уйындар ҙа ойошторолдо. Сара бик күңелле һәм сағыу үтте.\nАҙаҡтан күмәкләп иҫтәлеккә фотоға төштөләр.\nБөтә Донъя киттар һәм дельфиндар көнөнә арнап, Серафим ауылы китапханаһы киттар һәм дельфиндар тураһында риүәйәттәр һәм легендалар аукционы ойошторҙо.\nКитапханасы әйтеүенсә, был сара киттар һәм дельфиндарҙы яҡлау ниәтенән йыл да үткәрелә.Сөнки был диңгеҙ хайуандары беҙҙең планетала бик аҙ ҡалған.\nЙәш “аукционерҙар” “Диңгеҙ йомаҡтары” конкурсы барышында төрлө ҡыҙыҡлы риүәйәттәр, киттар һәм дельфиндар хаҡында хәлдәр тыңланы. Мәҫәлән, боронғо славяндар иҫәпләүенсә, беҙҙең Ер өс ҙур китта урынлашҡан, ә боронғо гректар дельфинға әйләнгән Аполлондың Боронғо Грецияның аллаһы, тап ул моряктарҙың кораблен ҡотҡарған тип раҫлаған. Һәм иң ҙур киттар мыйыҡлы һәм оло тешле, ә аҡыллы дельфиндар ғаиләләре менән йәшәй икән.\nБалалар ошо иҫ киткес ҡыҙыҡ хайуандар, уларҙың төрҙәре, килеп сығыштары хаҡында видеороликтан белде.\nКескәйҙәр “Ҡыҙ һәм дельфин” исемле йәнһүрәт ҡарап кинәнде. Ул бәләкәй ҡыҙ менән дельфиндың иҫ киткес дуҫлығы хаҡында. Аҙаҡтан барыһы ла бергә киттар араһында иң оло һаналған зәңгәр кит менән фотоға төштө.\nСерафим ауылы балалар китапханаһы хеҙмәткәрҙәре “Ихатаға уйнарға сыҡ!” исеме аҫтында сара ойошторҙо.\nЙәй – саф һауала уйындар ойоштороу өсөн уңай мәл. Китапханасылар, балалар уйындарын яҡындан белеү ниәтенән, мәктәп алды майҙансығына уйнарға балаларҙы, йәш китап уҡыусыларын йыйҙы. “Ихатаға уйнарға сыҡ!”, “СССР халыҡтары уйындары”, “Онотолған уйындарҙы иҫлә” исемле йыйынтыҡтарҙы байҡау балаларға онотолоп барған уйындар хаҡында белеү, уларҙы уйнарға өйрәнеү өсөн ҡулай булды. Хәрәкәтле уйындар һаулыҡ өсөн бик файҙалы, улар шулай уҡ ҡыйыулыҡ, ниәткә ынтылыш, еңеллек тә тәрбиәләй. Балалар “Эҫе картуф”, “Алтын ҡапҡа” кеүек халыҡ уйындарын да уйнаны.\nЙәй буйына һәр шишәмбе һәм йома сәғәт көндөҙгө өстән бишкә тиклем ҡала паркында китапханасылар йәйге китап уҡыусылар залының өҫтәлен ҡора. Паркта ял итеүсе ҡала халҡы балалары менән бергә үҙҙәре-нә оҡшаған китапты уҡыу, ҡыҙыҡ-лы журналдарҙы аҡтарыу, үҙҙәрен ҡыҙыҡһындырған һорауҙарға яуап-ты энциклопедияларҙан табыу мөмкинлегенә эйә. Йәшел яланда, асыҡ һауала уҡыу күңелле генә түгел, ә ҡыҙыҡлы һәм файҙалы, шул уҡ ваҡытта уңайлы ла.\nКитапханасылар китап уҡыусы-лар менән һәр төрлө темаларға әңгәмәләр, уйындар һәм акциялар ойоштора. Мәҫәлән, Бөтә донъя Тирә-яҡ мөхитте һаҡлау көнөнә “Тәбиғәт беҙҙең ярҙамды көтә” темаһына экологик уйланыуҙар ойошторолдо, тәбиғәт тураһында яҙған яҙыусыларҙы ла иҫкә төшөрҙөләр. “Пушкинды бергәләп уҡыйбыҙ” Төбәк-ара акция сиктәрендә\nА. Пушкиндың әҫәрҙәре буйлап сәйәхәт ойошторолдо, шиғырҙар уҡылды. Пушкин шиғырҙарынан теҙмә таратылды, викторина һорауҙарына яуаптар табылды. Балалар футбол буйынса Донъя чемпионаты көндәрендә “Рәсәй – алға! Футбол беҙҙе саҡыра!” девизы аҫтында спорт круизында ҡатнашты, спортҡа ҡағылышлы викторина һорауҙарына яуап бирҙе, айыҡ тормош хаҡында йомаҡтар систе, шулай уҡ футбол хаҡында китаптар менән танышты. Ә балалар яҙыусыһы Владимир Сутеевтың юбилейына балаларҙы “Буяуҙар әкиәтте тергеҙһен!” тигән уҡыу майҙансығы көтә ине. “Әкиәт иле” әҙәби йәшенмәгендә уйнап, балалар үҙҙәренең белемдәрен күрһәтте: әҙәби геройҙар хаҡында йомаҡтар систе, уҡылған өҙөктәрҙән әкиәттәрҙе таныны, рус халыҡ, сит ил әкиәттәрен иҫкә төшөрҙө.\nАсыҡ һауала ҡыҙыҡлы китап һәм журналдар уҡыу менән тәьҫирләнергә, шулай уҡ уйындарҙа, әҙәби викториналарҙа ҡатнашырға ашығығыҙ!


Ергә ысын хужалар кәрәк » "Йәшлек" гәзите\nГазета "Йәшлек" » Экономика » Үҙ эшеңде башла! » Ергә ысын хужалар кәрәк\nМуниципаль ерҙәр бынан һуң баҙар хаҡынан арзаныраҡҡа һатыла башлаясаҡ.\nБыйыл Рәсәйҙә ысын мәғәнәһендә ер реформаһы башланасаҡ, тип әйтергә була. Хәҙер муниципаль ергә ҡараған участкаларҙы баҙарҙағы хаҡынан күпкә арзаныраҡҡа һатып алып буласаҡ. Быға тиклем үҙҙәре теләгән урында ер участкаларын кәртәләп алып ҡулланыу, икенсе төрлө итеп әйткәндә, ерҙе баҫып инеү осраҡтары йыш күҙәтелә ине. Хәҙер бындай ваҡиғаларға ныҡлы сик ҡуйыласаҡ. Законлы рәүештә теркәлмәгән ергә үҙҙәренсә “хужа” булып алған кешеләргә хәүефләнергә урын бар – уларға ҡаты тикшереү ойоштороласаҡ, тип вәғәҙә итәләр. Хәҙер буш ятҡан күп кенә федераль ер муниципаль милеккә тапшырыла, был инде халыҡ ҡуллана алған ерҙең сиктәрен күпкә киңәйтә.\nБыға тиклем хәл йыш ҡына ошондайыраҡ сценарий буйынса бара ине: кеше урындағы үҙидаралыҡ органына килә лә, ер участкаһы һорай. Һүҙ уны һатып алыу тураһында бара. Төрлө сәбәптәр табып, уға ер биреүҙән баш тарталар. Шунан кеше судҡа мөрәжәғәт итә, ер бирмәү өсөн күрһәтелгән сәбәптең дөрөҫ түгел икәнлеген иҫбат итә. Суд ҡарары уның менән риза булғанлығын күрһәтә. Ләкин эш бының менән генә тамамланмай әле, көтмәгәндә суд ерҙе һатмаҫ өсөн башҡа сәбәптәр ҙә килтереп сығара. Һөҙөмтәлә ерҙе һатып алырға теләүсе граждан теләнсе кеүек тегендә-бында йүгергеләргә, үҙенең хоҡуғын яҡларға тырышырға мәжбүр.\nХәҙер быға юл ҡуйылмаясаҡ, ерҙе һатыуҙан баш тартыу өсөн сәбәптәрҙең аныҡ теҙмәһе буласаҡ. Халыҡ, һатыуға (торг) сығарылған ерҙе һатып алыу ғына түгел, ҡайҙалыр буш торған ерҙәр барлығын күрә икән: “Ошо ерҙе һатып алырға теләйем”, – тигән тәҡдим менән урындағы үҙидаралыҡ органына ла бара ала. Дәүләт йәки муниципалитетҡа ҡараған, ләкин буш ятҡан ерҙе алып, үҙеңдекенә ҡушырға ла мөмкин буласаҡ. Был инде ер участкаларын арзан ғына хаҡҡа алырға ла мөмкинлек бирә. “Ә дәүләткә ни файҙа?” – тип уйларға кәрәкмәй – ҡулланылған ерҙәр әйләнештә буласаҡ. Был инде ерҙең буш ятыуынан күпкә яҡшыраҡ. Ҡыҫҡаһы, муниципалитеттар дәүләт ерен һатыуҙан үҙ белдектәре менән баш тарта алмаясаҡ. Законды биш йыл буйы әҙерләнеләр, фекер алыштылар. Ғөмүмән, ул баҙар иҡтисады шарттарында ерҙе бик күп йылдар ҡулланыуҙан һуң эшләнгән һығымталар һөҙөмтәһендә әҙерләнгән.\nНиһайәт, ергә законһыҙ рәүештә хужа булып алыусыларҙың башбаштаҡлыҡтарына сик ҡуйыласаҡ. Ер надзоры хеҙмәткәрҙәре тотош ауылдарҙы һәм башҡа тораҡ пункттарҙы тотошлайы менән тикшереп сығасаҡ. Тикшереү өсөн кемдеңдер ялыу яҙыуын көтөргә лә кәрәкмәй.\nЭлек ерҙе законһыҙ рәүештә ҡулланыусыларға ҡаршы көрәш бик ауыр һәм сетерекле бара ине. Барып тикшерергә, бик күп факт йыйырға, енәйәт икәнлеген күрһәтергә һ.б. Ерҙең “хужаһы” юридик шәхес булған осраҡта, эш тағы ла ҡатмарлыраҡ: ер участкаһын тикшереү өсөн кәмендә бер йыл буйы әҙерләнергә тура килде. Хәҙер ер инспекторы был эште күпкә тиҙерәк атҡарып сығасаҡ. Сөнки тейешле документтар һәм ҡағиҙәләрҙең теҙмәһе аныҡ билдәләнгән. Ерҙе законһыҙ рәүештә баҫып алыусылар штраф түләйәсәк. Етмәһә, штраф участканың кадастр хаҡы буйынса билдәләнәсәк, ҡиммәтле ерҙе “эләктергәнһең” икән, күберәк аҡса сығарасаҡһың.\n“Штраф түләйем дә, ерҙе артабан рәхәтләнеп ҡулланам”, – тиеүселәр табылыр. Юҡ шул! Штрафын да түләйәсәкһегеҙ, ерҙе лә бушатасаҡһығыҙ. Бушатырға теләмәүселәр өҫтәмә сығымдар өсөн тағы ла бер тапҡыр штраф түләйәсәк.\nҠайһы саҡта шундай проблема килеп сыға – кеше бер участканы законлы рәүештә үҙенеке тип йөрөй, ләкин ерҙең дөрөҫ теркәлмәүе асыҡлана. Бындай осраҡтарҙа закон граждандарҙы яҡларға тырышасаҡ, ер участкаларын аҙағына тиклем дөрөҫ теркәргә форсат биреләсәк.\nСығыу ваҡыты 24-01-2015, 09:53 | Ҡаранылар: 776\nАҡсаңды тупла һәм торлаҡ һатып ал!


Яҙма (Әлифба) — Башҡорт Википедияһы\n(Әлифба битенән йүнәлтелде)\nЯҙма (Әлифба) — тамғалар системаһы. Ул телмәр мәғлүмәттәрен, мәғәнәләрҙе формалләштереү, хәтергә һалыу һәм төрлө алыҫлыҡтарға һәм ваҡыттарға бәйһеҙ рәүештә тапшырыу өсөн ҡулланыла. Яҙмалар — кеше теле йәшәп килеүҙең бер формаһы.\nӨндәрҙең саҡ ҡына айырмаларын да күрһәтә торған тамғалар - графемалар.\n1 Яҙмалар формалашыуҙың киҫемдәре\n1.1 Әйберләтә яҙма\n1.2 Пиктографик яҙма\n1.3 Иероглифтар яҙмаһы\n1.4 Ижекле яҙма\n1.5 Әлифба яҙмаһы\n2 Яҙмаларҙың төп төрҙәре\n3 Башҡорт халҡында әйберләтә яҙма\nЯҙмалар формалашыуҙың киҫемдәреҮҙгәртергә\nБөгөнгө яҙмалар бик оҙайлы үҫеш юлы үткән һәм был осорҙарҙы ошондай киҫемдәргә бүлергә була:\nЯҙмалар юҡ саҡта кешеләр төрлө әйберҙәр ебәреү юлы менән мәғлүмәт тапшырырға тырышҡан. Мәҫәлән, вампум (ирокездарҙың төрлө ҡабырсаҡтар ярҙамында тапшырылған мәғлүмәте); кипу (перу яҙмаһы - ептәге төйөндәр һәм төҫтәр менән хәбәр итеү).\nБоронғо ҡытай иероглифы "ҡояш" (ri), 1200 до н.э.\nПиктографик яҙмала тамғалар айырым төшөнсәләрҙе аңлатҡан. Унан һуң камилыраҡ яҙма - идеография («төшөнсәләр менән яҙыу») барлыҡҡа килгән.\nБөгөнгө ҡытай иероглифы иероглифы «ҡояш»/«көн» (ri)\nИероглифтарҙың ниндәй һүрәттән килеп сығыуын аңлауы ауыр. Улар төрлө һүҙҙәргә өлөш булараҡ инә. Вероятно, причиной этого было стремление человека упростить запись письменного текста, упростить обучение письму. Иероглифтар әйтелеш менән бәйле булмауы ауырлыҡ тыуҙыра һәм һөйләм аңлайышлы булһын өсөн махсус тамғалар индерергә мәжбүр булалар. В результате письменная и устная речь существовали как бы по отдельности. Кроме того, в языках, для которых характерно изменение формы слова в зависимости от его синтаксической роли, приходилось дополнять иероглифы специальными обозначениями для форм слов.\nТөп мәҡәлә: Слоговое письмо\nИжекле яҙма уңайлыраҡ була. Иң билдәлеләре: боронғо фарсы, аккад, шумер һәм башҡа шына яҙмалар. Финикия яҙмаһы кешелек өсөн мөһим әһәмиәткә эйә. Ул грек яҙмаһына нигеҙ һала, латиница менән кириллица унан айырылып сыҡҡан.\nФиникия яҙмаһында һуҙынҡы өндәр булмаған. Гректар был өндәр өсөн хәрефтәр уйлап таба һәм яҙма тағы ла уңайлыраҡ төҫ ала. Әлифба яҙмаһы уңайлы булыуы менән донъя йөҙөндә киң таралып китә.\nЯҙмаларҙың төп төрҙәреҮҙгәртергә\nЯҙыу ысулдары:1, күк төҫ — һулдан-уңға, өҫтән-аҫҡа;2, ҡыҙғылт һары — уңдан -һулға, өҫтән-аҫҡа;3, ҡара йәшел —өҫтән-аҫҡа, уңдан-һулға;4, алһыу — ике ысул да — 2 и 1;5, светло-зелёный — оба способа — 3 и 1.\nБашҡорт халҡында әйберләтә яҙмаҮҙгәртергә\nБашҡорт халҡында Ислам ҡабул иткәндән һуң ғәрәп яҙмаһы ҡулланыла. Әммә ҡыҙҙарҙы уҡырға өйрәткән осраҡта ла, йыш ҡына яҙырға өйрәтмәгәндәр - егеттәр менән хатлашып, исеме сығыуҙан хәүефләнгәндәр. Шулай ҙа теләгән кеше яйын таба инде: Һәҙиә Дәүләтшинаның "Ырғыҙ" романында ошоға дәлил күрәбеҙ. Төп героиня Гөлйөҙөм өҙөлөп һөйгән егете Айбулатҡа хистәрен белдереп күстәнәсле төйөнсөк ебәрә. Уның эсенә ҡыҙ аҡ кешәмир яулығының ике аҡ сәскәһен өҙөп алып һалған, яндырылған шырпының бер башына ҡош ҡанаты бәйләп, шул ал сәскәләрҙең эсенә төргән. Егет был "хаттың" йомағын бик оҫта итеп сисә: был яулыҡты һөйгәне былтыр яҙ көнө өс ҡайын төбөндә осрашҡанда ябынғайны; тимәк, сәскәләр - шул онотолмаҫ осрашыу билгеһе, уның йөрәгендә һаҡлана. Гөлйөҙөм шул янған шырпы кеүек янып-көйөп йәй үткәргән, осоп барып күрергә күгәрсен ҡанаттары ғына юҡ шул. Сит-ситенә төрлө сағыу суҡтар тағып, йәшел атласҡа ҡыҙыл бәрхәт ҡушып теккән тәмәке янсығы ла ебәргән - был инде егеткә биргән вәғәҙә.\nҺәҙиә Дәүләтшина. Ырғыҙ. - Өфө: Башҡортостан китап нәшриәте, 1957.\nӘйберләтә яҙма, ҡош теле... - "Киске Өфө", 20 май, 2013, 8-9 бб.\nhttps://ba.wikipedia.org/w/index.php?title=Яҙма_(Әлифба)&oldid=496775 ҡабул ителгән\nПоследний раз редактировалась 5 май 2015 в 19:40\nБыл бит һуңғы тапҡыр 19:40 5 май 2015 үҙгәртелгән.


Сәйәсәт » Страница 6 » Архив газеты "Йәшлек"\nЯҙ һәм Хеҙмәт байрамы менән! Сәйәсәт » Әрме\nҺеҙҙе йәмле Яҙ һәм Хеҙмәт байрамы – 1 Май менән ихлас ҡотлайым! Был көн Бөйөк Ватан һуғышында Еңеү байрамы менән бергә үрелеп килә, һәм тиҙҙән был бөйөк байрамдың 65 йыллығын бөтә кешелек донъяһы менән бергә билдәләйәсәкбеҙ.\nҺуңғы ун йыллыҡтарҙа нәҡ ижади хеҙмәт һәм тәбиғәткә хас булғанса яңырыу Башҡортостандың стратегик үҫеш курсына әйләнде. Республиканың бөтә пландары һәм иҡтисад, социаль, мәҙәни-рухи өлкәләрҙәге матур ҡаҙаныштары, тормош-йәшәйеш кимәленең һәм сифатының өҙлөкһөҙ үҫеше бында йәшәгән һәр кешенең көсөргәнешле хеҙмәтенә бәйле. Беҙҙең уңыш-ҡаҙаныштар төҙөүселәрҙең, игенселәрҙең, малсыларҙың, уҡытыусыларҙың, табиптарҙың, инженерҙарҙың, эшселәрҙең, ижади зыялыларҙың һәм идарасыларҙың, предприятиелар, учреждениелар һәм ойошмалар коллективтарының көндәлек эше арҡаһында өлгәшелгән. Республиканың социаль прогресс юлындағы ышаныслы хәрәкәтен Башҡортостандың күп милләтле халҡының эшһөйәрлеге, таланты һәм энергияһы билдәләй.\nҮлсәүҙә ике йыл Сәйәсәт\nТәүге һорауға яуап биреүселәрҙең 28 проценты, милицияға реформа үткәреү исем өсөн генә, тип иҫәпләй. 27 проценты иһә, был илдәге хәлдең сәләмәтләнеүен аңлата, ғәмәлдә Рәсәй Эске эштәр министрлығының эшмәкәрлегенә йоғонто яһамай, тигән фекерҙә. Респонденттарҙың 26 проценты, реформалар милицияның эшен тамырынан үҙгәртә, тип уйлай. Ә 11 проценты, был үҙгәрештәр Рәсәй власының иң юғары ҡатында власть бүлешеүҙе аңлата, тигән ҡараш белдерә.\nИкенсе һорауға яуаптар ябайыраҡ. Респонденттарҙың 37 проценты, илде яңыртыу сәнәғәт ҡорамалдарын яңыртыу өсөн сит илдәрҙән күпләп техника һәм технологиялар һатып алыуҙы аңлата, тигән фекерҙә. 23 проценты, хоҡуҡи дәүләт ҡороу, дәүләттең иҡтисадҡа ҡыҫылыуын сикләү, тип иҫәпләй. Ә 19 проценты, православие һәм милли традициялар нигеҙендә илде әхлаҡи тергеҙеү, тип аңлай.\nСиратта кем? Сәйәсәт\nЭҙәрлекләүҙәр, тентеүҙәр дауам итә...\nБашҡорт йәштәре иттифағы рәйесе менән әңгәмәне баҫырға әҙерләнгәндә килде беҙгә был хәбәр. Ҡатмарлы замандарҙа көн итәбеҙ, йәмәғәт. Ҡәһәрле репрессия йылдарындағы кеүек, тыныс йәшәгән шәхестәребеҙҙең өйҙәрен тентеүгә тиклем барып етәләр. Бындай хәл-ваҡиға баш ҡалала ғына түгел, төбәктәрҙә лә ишетелә башланы.\nФедераль именлек хеҙмәтенең БР буйынса идаралығы етәксеһенең отставкаһын талап иткән акция, әйтеп үтеүебеҙсә, Башҡортостан райондарына таралды. Салауат ҡалаһының «Аҡбуҙат» йәмәғәт ойошмаһы ла, БЙИ-ны, йәштәрҙе хуплап, митинг үткәргәйне. Хәҙер килеп, көс структуралары уның етәксеһе Мөхтәр Сабитовҡа ҡаршы «акция» алып бара. Ойошманың митинг уҙғарыуы тураһында белеп ҡалыу менән уның өйөнә килеп тә етәләр. Бер ниндәй ҙә бәйләнерлек нәмә, кәрәкле мәғлүмәт тапмағас, Мөхтәр Абдрахман улын үҙҙәренә өс тапҡыр саҡырталар, ике-өс сәғәт буйына һорау алалар. Мәләүез прокуратураһы ла ситтә ҡалмай: Мөхтәр ағайға унда ла барып, яуап тоторға тура килә. Ниңә митинг үт-кәрҙегеҙ, кем ҡушты, кемдәр ҡатнашты?.. Һорауҙарҙың сиге булмай.\nБеҙҙең рухты һындырыу мөмкин түгел Сәйәсәт\nБашҡорт йәштәре иттифағының Федераль именлек хеҙмәтенең Башҡортостан Республикаһы буйынса идаралығы етәксеһе Виктор Палагиндың отставкаһын талап иткән акцияһы бөтә республиканы, улай ғына ла түгел, күрше төбәктәрҙе лә урап сыҡты. Теләктәштәр ҙә барлыҡҡа килде: уларҙың һаны артҡандан-арта, йәштәр, өлкәндәр, рухташтар бергә тупланғандан-туплана бара. Ил төкөрһә, күл була, тигән әйтеме бар халҡыбыҙҙың. Ситтән килтереп ҡуйылған етәкселәр үҙҙәренең урындағы йолаларға өҫтән ҡарауы, милли ойошмаларҙы юҡҡа сығарырға тырышыуы, республикала тотороҡһоҙлоҡ тыуҙырырға маташыуы менән имен һәм тыныс йәнтөйәгебеҙҙә күл генә түгел, даръялар хасил итә алырлыҡ берҙәмлек ятҡанын онотто, ахыры. Әммә әле үҙ хоҡуҡтарыбыҙ өсөн көрәш дауам итә. Ошо хаҡта БЙИ рәйесе Фәүзил Маликов менән һөйләштек.\n– Башҡорт йәштәре иттифағы мәҙәни һәм спорт саралары үткәреү буйынса әүҙем эшләгән ойошма булараҡ киң танылыу алғайны, ә һуңғы ваҡытта сәйәси лозунгыларға мөрәжәғәт итәһегеҙ. Был нимә менән бәйле?\n– Сәйәсмән-олигархтар тарафынан Башҡортостаныбыҙға туранан-тура һөжүм башланды, тиһәк тә, яңылышмаҫбыҙ. Эш иҡтисад тирәһендә генә түгел. ТЭК тирәләй ана күпме хәбәр таралған.\nҮҙаллылыҡты һаҡлау өсөн яңы килешеү кәрәк Сәйәсәт\nҮткән шәмбелә «Күк бүре» башҡорт йәмәғәт хәрәкәте йәмәғәт хоҡуҡ яҡлау комитеты менән берлектә Башҡорт Совет Автономияһы тураһында килешеүгә ҡул ҡуйыуҙың 91 йыллығына арналған митинг уҙғарҙы.\nБыл сарала Рәсәй менән Башҡортостан араһындағы мөнәсәбәт мәсьәләләре ҡаралды. Ул иһә әлеге лә баяғы килешеүгә барып терәлә. 1994 йылдың 3 авгусында төҙөлгән ике яҡлы килешеү күптән инде «сафтан сыҡты». Әлегә яңы килешеү юҡ. Рәсәй субъекттары араһынан тик Татарстан менән генә 2006 йылда «килешелде». Бер һүҙ менән әйткәндә, илдә субъекттарҙы эреләтеү сәйәсәте бара. Милли республикаларҙы өлкә, край берәмектәре менән ҡушыу күҙаллана. Республикаларҙың сәйәси статусы Рәсәй Конституцияһының 66-сы статьяһында теркәлгән. Статья буйынса илдәге 21 милли республика үҙ Конституциялары булған дәүләт тип танылған. Уларҙың үҙ парламенты, Президенты, дәүләт комитеты, символикаһы, дәүләт теле, үҙ гражданлығы булырға тейеш.


Өфөлә Свердловск өлкәһе башҡорттары мәҙәниәте көндәре уҙа // Мәҙәниәт | новости башинформ.рф\nӨфөлә Свердловск өлкәһе башҡорттары мәҙәниәте көндәре уҙа\n8:36, 18 апреля 2016 Мәҙәниәт\nӨФӨ, 2016 йыл, 18 апрель. /«Башинформ» мәғлүмәт агентлығы, Ләйлә Аралбаева/.\nБашҡортостан күрше төбәктән ҡунаҡтар ҡабул итергә әҙерләнә. Бөтә донъя башҡорттары ҡоролтайы башҡарма комитетының матбуғат хеҙмәтендә хәбәр итеүҙәренсә, 21-23 апрелдә республикала Свердловск өлкәһе башҡорттары мәҙәниәте көндәре үткәрелә. Күрше төбәктең рәсми делегацияһын мәҙәниәт министры урынбаҫары Галина Головина етәкләй.\nӨфөлә Свердловск өлкәһе башҡорттары мәҙәниәте көндәрен әҙерләү һәм уҙғарыу мәсьәләһе буйынса Башҡортостан мәҙәниәт министрының беренсе урынбаҫары Валентина Латипова етәкселегендә ойоштороу комитетының ултырышы уҙҙы. Ҡунаҡтар өсөн бай мәҙәни программа әҙерләнгән. Улар Мәжит Ғафури исемендәге Башҡорт драма театрында Туфан Миңнуллиндың «Мулла» спектаклен ҡараясаҡ. Сәфәр сиктәрендә Салауат Юлаев һәйкәленә сәскә һалыу ҡаралған. Ҡунаҡтарҙың Башҡортостан Милли музейының артефакттары менән танышыу мөмкинлеге буласаҡ.\nБашҡортостан Мәҙәниәт министрлығында мәҙәниәт өлкәһендә хеҙмәттәшлек мәсьәләләре буйынса ике төбәк етәкселегенең осрашыуы үтә. Хөсәйен Әхмәтов исемендәге Башҡорт дәүләт филармонияһында Свердловск өлкәһе ҡулланма-биҙәү сәнғәте оҫталарының күргәҙмәһе ойошторола. Башҡортостанда Свердловск өлкәһе башҡорттары мәҙәниәте көндәре Свердловск өлкәһенең үҙешмәкәр артистары һәм коллективтары әҙерләгән концерт менән тамамлана.\nТеги: мәҙәниәт көндәре


02 февраля 2018 — 15:45 ГТРК «Башкортостан»\nРостов өлкәһендә Көньяҡ хәрби округтың 150-се уҡсылар дивизияһының тактик әҙерлеге тикшерелде. Зенитсылар механикалаштырылған колонна составында билдәләнгән районға барҙы һәм шартлы дошмандың һауанан һөжүм итеүен кире ҡаҡты.\nПариж янында Сена йылғаһының кимәле 6 метрға- яҙғы ташҡын мәлендәге кимәлгә яҡынлаша. Йылғаға яҡын урынлашҡан йорттарҙан 2 меңгә яҡын кеше хәүефһеҙ урындарға күсерелгән.\nАмерика президенты Рәсәйгә ҡаршы сираттағы санкцияларҙы индермәйәсәге тураһында белдерҙе. Политологтар Дональд Трамптың белә тороп конгрессҡа ҡаршы барыуын билдәләй. Сөнки демократтар фирҡәһе Мәскәүгә ҡарата яңы сикләүҙәр ҡабул итеү яҡлы.


98-СЕ ИЖАД МИҘГЕЛЕ ЯБЫЛЫУҒА АРНАЛҒАН ПРЕСС-КОНФЕРЕНЦИЯҺЫ ҮТТЕ!\nБөгөн Мәжит Ғафури исемендәге Башҡорт академия драма театрында 98-се ижад миҙгеле ябылыуға арналған пресс-конференцияһы үтте. Унда театрҙың художество етәксеһе, Башҡортостандың халыҡ, Рәсәйҙең атҡаҙанған артисы Олег Ханов, СССР-ҙың халыҡ артисткаһы, Башҡортостан Республикаһының С.Юлаев исемендәге дәүләт премияһы лауреаты Гөлли Мөбәрәкова, Башҡортостандың халыҡ артисы, Ш.Бабич исемендәге йәштәр премияһы лауреаты Алмас Әмиров, Ш.Бабич исемендәге йәштәр премияһы лауреаты Артур Ҡунаҡбаев,\n98-СЕ ИЖАД МИҘГЕЛЕ ЯБЫҠ, ЙӘЙГЕ МИҘГЕЛ АСЫҠ\nИртәгә, 18 май Мәжит Ғафури исемендәге Башҡорт дәүләт академия драма театры 98-се ижад миҙгелен яба. 19.00 сәғәттә тамашасылар өсөн барлыҡ коллектив ҡатнашлығында ҙур театрлаштырылған тамаша буласаҡ. Миҙгел ябыу тантанаһы Ғаилә йылына арнала, тамашала бик бәләкәй генә (хатта бер йәше лә тулмаған!) артистар ҙа ҡатнашасаҡ. Популяр, моңло йырҙар, спектаклдәрҙән өҙөктәр, бейеү, юмор – был көндө сәхнәлә\nГӨРЛӘП ЮБИЛЕЙ ҮТТЕ!\nБөгөн, 16 май көнө тамаша залында баҫып торор урын булманы – Башҡортостандың халыҡ артисы, Ш.Бабич исемендәге йәштәр премияһы лауреаты, тамашасыларыбыҙҙың яратҡан артисы АЛМАС ӘМИРОВтың Юбилей бенефисы уҙҙы. Был матур көндө Алмас Хәҙис улы үҙенең яҡындары, дуҫтары, рухташтары, моңдаштары һәм дә тамашасылары менән бергә ҡаршыланы. Матур гөлләмәләр, иң изге теләктәр, ҡайнар хистәр, төрлө тарафтарҙан ҡотлау сәләмдәре,\nХӨРМӘТЛЕ МАТБУҒАТ ХЕҘМӘТКӘРҘӘРЕ!\nМәжит Ғафури исемендәге Башҡорт академия драма театры 2018 йылдың 17 майында үҙенең 98-се ижад миҙгелен ябыуға бағышланған ПРЕСС-КОНФЕРЕНЦИЯ уҙғара. ✒ ҡайҙа: театрҙың 2-се ҡатында. ✒ ҡасан: 2018 йылдың 17 майында. ✒ башлана: 15.00 сәғәттә. Рәхим итегеҙ! Белешмә өсөн телефон: (347)272-39-30, Эльвира Дәүләтберҙина — Әҙәби-драматик бүлек етәксеһе (347) 272-39-30, 8-9174911077, факс: (347)272-73-10, сайт: www.bashdram.ru, е-mail: gafury_lit@mail.ru\nТАМАШАСЫ ҺӨЙӨҮЕН КЕМ ЯУЛАР?\nҺәр йылдағыса театр миҙгеле ябылыу тантанаһында ижад емештәрен барлайбыҙ: маҡтау ҡағыҙҙары, рәхмәт хаттары, шулай уҡ иң яҡшы тип табылған актер эштәрен дә билдәләп үтәбеҙ. Беҙҙең яратҡан тамашасыларыбыҙҙың да тауыштарын иҫәпкә алып, йыл да тамашасы һөйөүенә лайыҡ булған актерҙы таныйбыҙ. Быйыл да был матур йоланы дауам итәбеҙ. Шулай итеп, быйылғы премьераларҙа уйнаған артистар өсөн тауыш биреү\nАКЦИЯ ДАУАМ ИТӘ!\nМәжит Ғафури исемендәге Башҡорт дәүләт академия драма театры МАЙ БАЙРАМДАРЫ УҢАЙЫНАН үткәрелгән АКЦИЯны дауам итә! 11 МАЙ Ангиза Ишбулдинаның «БАЛЛЫ, ТИРӘКЛЕ БАЛТИРӘК» спектакленә барлыҡ урындарға ла билет хаҡы ни бары 200 һум. 12 МАЙ Флорид Бүләковтың «ҺӨЙӘҺЕҢМЕ, ҺӨЙМӘЙҺЕҢМЕ…» спектакленә барлыҡ урындарға ла билет хаҡы 100 һум.\nМәжит Ғафури исемендәге Башҡорт дәүләт академия драма театры МАЙ БАЙРАМДАРЫ УҢАЙЫНАН АКЦИЯ ойоштора! 10 МАЙ Ярослава Пулиновичтың “ЙӘНЕМ, ИРТӘГӘ ЯҢЫ КӨН ТЫУЫР” спектакленә барлыҡ урындарға ла билет хаҡы ни бары 100 һум тора. Ашығығыҙ! Бала сағынан уҡ донъяның әсе-сөсөһөн күп татыған Жаннаны тормош һынауҙары көслө характерлы, бай һәм уңышлы замана ҡатын-ҡыҙына әүерелдерә. Йәше күптән\nТИҘҘӘН АЛМАС ӘМИРОВтың ЮБИЛЕЙ КИСӘҺЕ!\n16 май — М.Ғафури исемендәге Башҡорт дәүләт академия драма театрында Башҡортостандың халыҡ артисы, Ш.Бабич исемендәге йәштәр премияһы лауреаты АЛМАС ӘМИРОВтың Юбилей бенефисы. ЮБИЛЯР ХАҠЫНДА ҠЫҪҠАСА БЕЛЕШМӘ: Алмас Әмиров 1968 йылдың 6 майында Учалы районы Ахун ауылында тыуған. Өфө сәнғәт училищеһын (Баян класы) һәм Өфө дәүләт сәнғәт институтын (Актерҙар бүлеге) тамамлаған. 1991 йылдан М.Ғафури исемендәге Башҡорт\n16 МАЙ — АЛМАС АМИРОВТЫҢ ЮБИЛЕЙ КИСӘҺЕ!\nТеатр сәнғәте яңылыҡтарын, артистарыбыҙ ижадын күҙәтеп барыусы тамашасыларыбыҙҙы 2018 йылдың 16 майында Башҡортостандың халыҡ артисы, Ш.Бабич исемендәге дәүләт йәштәр премияһы лауреаты АЛМАС ӘМИРОВтың ЮБИЛЕЙ КИСӘҺЕнә саҡырабыҙ.\nПРОМЕТЕЙ — ПРЕМЬЕРА ГӨРЛӘП УҘҘЫ\nБөгөн, 20 апрель, театрыбыҙ сәхнәһендә тағы ла бер премьера гөрләп уҙҙы. Мостай Кәримдең «Ташлама утты, Прометей!» пьесаһы буйынса «Прометей» спектакле. Спектаклдең режиссеры Илсур Ҡаҙаҡбаев. Тамашасылар был премьераны түҙемһеҙлек менән көтөп алды һәм ысын күңелдән ҡабул итте. Артистар бер нисә тапҡыр сығып баш эйҙеләр, залдағы бар халыҡ аяғүрә баҫып бик оҙаҡ ҡул саптылар, алҡыштарын бер ҙә


«Өфө» футбол клубы Сергей Семак етәкселегендә йәнә еңелмәне // Спорт | новости башинформ.рф\n«Өфө» футбол клубы Сергей Семак етәкселегендә йәнә еңелмәне\n9:29, 20 марта 2017 Спорт\n«Өфө» футбол клубы Сергей Семак етәкселегендә йәнә еңелмәне Фото: Дмитрий Слезин\nӨФӨ, 2017 йыл, 20 март. /«Башинформ» мәғлүмәт агентлығы, Дмитрий Слезин/. Краснодарҙа Рәсәй футбол Премьер-лигаһы чемпионатының уйыны уҙҙы. Сергей Семак етәкселегендәге «Өфө» футбол клубы йәнә үҙ ҡапҡаһына туп үткәрмәне. Әммә был юлы үҙе лә туп индерә алманы. Осрашыу хужалар майҙанында байтаҡ мөмкинлектәр булғанда ла бер команданың да еңмәүе менән тамамланды.\nТурнир таблицаһында элеккесә «Краснодар» һәм «Өфө» бер-бер артлы килә – дүртенсе һәм бишенсе урындар.\nӘлегә чемпионатта тәнәфес. Унан һуң, 1 апрелдә, «Өфө» үҙ майҙанында Мәскәү «Локомотив»ын ҡабул итәсәк.


Өфө районында сүп-сар эшкәртеүсе завод барлыҡҡа килеүе ихтимал // Йәмғиәт | новости башинформ.рф\n10:38, 13 сентября 2019 Йәмғиәт\nӨфө районында сүп-сар эшкәртеүсе завод барлыҡҡа килеүе ихтимал Фото: «Башинформ» мәғлүмәт агентлығы\nӨФӨ, 2019 йыл, 13 сентябрь. /«Башинформ» мәғлүмәт агентлығы, Розалиә Вәлиева/.\nБашҡортостандың Өфө районында сүп-сар эшкәртеүсе завод барлыҡҡа килеүе ихтимал. Был хаҡта «Йәмәғәт электрон гәзите» ойошторған «Башҡортостанда сүп-сар реформаһын тормошҡа ашырыу барышы» темаһына түңәрәк өҫтәлдә Башҡортостан Республикаһының тәбиғәттән файҙаланыу һәм экология министры урынбаҫары Нияз Фазылов хәбәр итте.\nУның һүҙҙәренсә, тиҙҙән проект республика Хөкүмәтендәге «инвестиция сәғәте»ндә ҡарала.\nЧиновник фекеренсә, сүп-сарҙы сорттарға айырыу өсөн тәүҙә инфраструктура булдырырға кәрәк. Октябрьскийҙа был технология әүҙем индерелә, бынан тыш, Октябрьский Рәсәйҙең сүп-сарҙы айырым йыйыу өсөн уңайлы ҡалалары исемлегендә дүртенсе урынды биләй, тип билдәләне ул. 2018 йылда «Гринпис» белгестәре илдең 100 меңдән ашыу кеше йәшәгән 160 ҡалаһындағы эшмәкәрлекте анализлаған. Беренселә — Мытищи, икенселә — Әлмәт, өсөнсөлә — Волжский, бишенселә — Саранск.\nМинистр урынбаҫары ла сүп-сар яндырған заводтар асыуҙы хупланы. Уның һүҙҙәренсә, Рәсәйҙең ҡайһы бер төбәктәре ошондай проекттарҙы ғәмәлгә ашыра башлаған, тейешле тикшеренеүҙәр һәм экспертизалар үткәргән.\n«Бындай заводтарға инвестициялар күләме бер нисә миллиард һум, өҫтәүенә сүп-сар яндырыуға тарифтың юғары булыуы мөмкин. Беҙ халыҡҡа ошо хеҙмәт өсөн күпме түләргә кәрәклеген аңлайбыҙ. Сығарғанда заводтар ресурстар, мәҫәлән, электр энергияһын биреүе ихтимал. Электр энергияһына түбән хаҡтар булған саҡта, бындай проект аҙ килемле. Өҫтәүенә ул сүп-сар реформаһы мәсьәләһен хәл итергә һәм беҙҙә булған сүплектәрҙе юҡ итергә мөмкин», — тине Нияз Фазылов.\nТеги: сүп-сар реформаһы, ҡаты коммуналь ҡалдыҡтар, сүп-сар сығарыу


ЭШЕҢДЕ БЕЛҺӘҢ ҺӘМ ЯРАТҺАҢ...\nРайон тәрбиәселәре яңы белем биреү стандарттары буйынса эшләргә әҙер\nҺуңғы йылдарҙа мәғариф өлкәһендәге тәрән үҙгәрештәр балалар баҡсалары алдында ла яңы талаптар ҡуя. 2013 йылдың 1 сентябренән ғәмәлгә ингән “Мәғариф тураһында”ғы федераль законда балалар баҡсаһы белем биреү процессының беренсе баҫҡысына ҡуйылды. Әлеге ваҡытта мәктәпкәсә балаларучреждениеларында яңы федераль дәүләт белем биреү стандарттарын (ФДББС) тормошҡа ашырыу йүнәлешендә әүҙем эш алып барыла. Нимәһе менән үҙенсәлекле һуң был яңыса белем биреү, тәрбиәләү алымдары?\nХәҙер баҫым баланы уҡытыуға түгел, ә уның шәхсән сифаттарын үҫтереүгә яһала, йәғни кескәйҙәрҙең ҡыҙыҡһыныуын арттырыу, танып-белеү ынтылышын, күҙаллауын үҫтереү иғтибар үҙәгенә ҡуйыла. Балаларҙы халыҡ педагогикаһы нигеҙендә тәрбиәләү, уларға ярашлы аң-белем биреү, тирә-йүнде танып белергә өйрәтеү, баланың ижади һәләтен үҫтереү, һаулығын нығытыу, тиҫтерҙәре һәм ололар менән әҙәп-әхлаҡ ҡағиҙәләренә ярашлы аралашырға өйрәтеү балалар баҡсаһы эшмәкәрлеге һөҙөмтәләренең береһе булып тора ла инде.\nЯңы эш алымдарына өйрәнеп китеү, әлбиттә, еңелдән түгел. Бының өсөн тәрбиәселәр һөнәри курстарҙа белемен камиллаштыра, балалар баҡсаһының төп документтары, тематик һәм календарь пландары үҙгәртелә. Шуға ла уларға яңыса белем биреү стандарттарын үҙләштереүҙә ярҙам итеү, уның үтәлешенә айырым иғтибар бүлеү өсөн райондың балалар баҡсалары тәрбиәселәре араһында “Мин Федераль дәүләт белем биреү стандарттары буйынса эшләйем” тип исемләнгән конкурс уҙҙы. Мәртәбәле бәйгелә райондың 9 балалар баҡсаһы һәм мәктәпкәсә төркөмөнөң 12 тәрбиәсеһе ҡатнашты.\nКонкурсты бик матур итеп ойошторған Матрай ауылының “Йәйғор” балалар баҡсаһы коллективы башта ФДББС тураһында әкиәт сәхнәләштереп күрһәтте. Шул рәүешле, яңы стандарттарҙың бер алымы һаналған уйын формаһын ҡулланып, коллегаларына был тема буйынса әллә күпме файҙалы мәғлүмәт бирҙе улар. Артабан, конкурс шарттары буйынса, бәйгеселәр федераль дәүләт белем биреү стандарттарын үҙҙҙәренең эшендә нисек ҡулланыуҙары, ижади эҙләнеүҙәре тураһында һөйләне, туплаған тәжрибәләре менән уртаҡлашты.\nМәҫәлән, кескәйҙәр беренсе класҡа ныҡлы әҙерлек менән барһын өсөн балалар баҡсаһы һәм мәктәп араһында тығыҙ бәйләнеш булырға тейеш, тип иҫәпләй Йылайыр ауылының “Ҡайынҡай» балалар баҡсаһы тәрбиәсеһе Гөлсөм Дилмөхәмәтова.\nТәрбиәнең төп асылы – балалар баҡсаһы менән ғаиләнең берҙәмлегендә. Баланың һәр яҡлап камил үҫеүен тәьмин итеү өсөн мәктәпкәсә белем биреү учреждениелары алдында ғаилә менән үҙ-ара хеҙмәттәшлек итеү бурысы тора. Был йәһәттән Йылайыр ауылының “Ҡояшҡай» балалар баҡсаһы тәрбиәсеһе Светлана Сошникованың эш тәжрибәһе айырым иғтибарға лайыҡ. Балаларҙы ғына түгел, уларҙың ғаилә ағзаларын да йәлеп итеп, төрлө конкурстар, байрам саралары ойоштора икән ул. Тағы ла психолог, логопед кеүек белгестәр ҡатнашлығында ата-әсәләр менән уҙғарылған йыйылыштар ҙа бик фәһемле үтә.\nИван-Ҡыуалат ауылының “Шишмәкәй» балалар баҡсаһы тәрбиәсеһе Марина Торомтаева һүрәт төшөрөүҙең төрлө техникалары менән таныштырҙы. Ҡул аҫтында булған ябай ғына әйберҙәрҙе ҡулланып, мәҫәлән, гуашка манылған ептәр, ҡоро япраҡтар, таштар ярҙамында үҙенсәлекле һүрәттәр төшөрөү кескәйҙәрҙең яратҡан шөғөлөнә әүерелгән.\nТәбиғәткә һаҡсыл ҡарашты бәләкәйҙән үк тәрбиәләргә кәрәк, тип иҫәпләй конкурсанттар. Был йәһәттән Йомағужа мәктәбенең мәктәпкәсә белем биреү төркөмө тәрбиәселәре Разия Илбаҡтина һәм Миңзилә Атанбаева, Ҡашҡар ауылының «Миләш” балалар баҡсаһы тәрбиәсеһе Миңдинур Юлгилдина үҙҙәренең эшендә экологик тәрбиәгә ҙур иғтибар бүлә.\nЙылайыр ауылының “Аҡ сәскә» балалар баҡсаһы тәрбиәсеһе Наталья Кокурина ҡышҡы уйындар темаһына сығыш яһаһа, Исҡужа ауылының башланғыс мәктәбе – балалар баҡсаһы тәрбиәсеһе Фидәлиә Баязитова кескәйҙәрҙе ҡышлаусы ҡоштар менән таныштырыуға арналған эш алымдары менән уртаҡлашты.\nБалаларҙа милли рух, халҡыбыҙҙың ғөрөф-ғәҙәттәренә һөйөү тәрбиәләү эшен Матрай ауылының «Йәйғор» балалар баҡсаһы тәрбиәсеһе Гөлшәт Үтәева бик уңышлы алып бара.\nОшо уҡ балалар баҡсаһы тәрбиәсеһе Венера Йәрмөхәмәтова бик үҙенсәлекле күләгәләр театры ярҙамында залда ултырған тамашасыларҙы йәлеп итеп, әкиәт күрһәтте.\nЙылайыр ауылының “Ҡайынҡай” балалар баҡсаһы тәрбиәсеһе Оксана Акулинушкина балалар шөғөлләнгән төркөмдө уларҙың ҡыҙыҡһыныуы буйынса төрлө зоналарға бүлеп, һәр бала менән индивидуаль эш алып барыуы тураһында һөйләне.\n«Һау-сәләмәт балаларҙы тәрбиәләүе лә еңелерәк”, – ти тағы ла бер конкурсант – Яманһаҙ мәктәбенең мәктәпкәсә белем биреү төркөмө тәрбиәсеһе Айгөл Байегетова. Үҙ эшен ул кескәйҙәрҙе физик күнегеүҙәр ярҙамында сыныҡтырыуға йүнәлткән, балаларҙы төрлө спорт уйындары менән таныштыра.\nБына ниндәй талантлы, бай тәжрибәле, үҙ һөнәренең ысын оҫталары эшләй икән беҙҙең район балалар баҡсаларында!\nБөтә сығыштарҙы ла иғтибар менән тыңлағандан һуң, жюри ағзаларының берҙәм фекере менән конкурстың еңеүсеһе тип “Ҡайынҡай” балалар баҡсаһы тәрбиәсеһе Оксана Акулинушкина билдәләнде. Икенсе урын Йомағужа мәктәбенең мәктәпкәсә белем биреү төркөмө тәрбиәсеһе Разия Илбаҡтина менән Матрай ауылының “Йәйғор» балалар баҡсаһы тәрбиәсеһе Венера Йәрмөхәмәтоваға бирелде. Йылайыр ауылының «Ҡояшҡай» балалар баҡсаһы тәрбиәсеһе Светлана Сошникова һәм Яманһаҙ мәктәбенең мәктәпкәсә белем биреү төркөмө тәрбиәсеһе Айгөл Байегетова өсөнсө урынға лайыҡ булды.\nКүренеүенсә, бөгөнгө көндә балалар баҡсаларында белем һәм тәрбиә биреү эшмәкәрлеген ҡыҙыҡлы, мауыҡтырғыс итеп ойоштороу өсөн мөмкинлектөр бик күп. Бары тик тырышлыҡ һәм үҙ эшеңде ярата белеү генә кәрәк.


Яңауыл халҡы Радик Гәрәев исемендәге конкурстың гала-концертын яратып ҡабул итте // Йәмғиәт | новости башинформ.рф\nЯңауыл халҡы Радик Гәрәев исемендәге конкурстың гала-концертын яратып ҡабул итте\n10:53, 26 марта 2012 Йәмғиәт\nЯңауыл мәҙәниәт йорто сәхнәһендә Радик Гәрәев исемендәге асыҡ конкурстың гала-концерты ҙур уңыш менән үтте. Сарала конкурста еңеүселәр ҡатнашты, улар Өфө сәнғәт училищеһының «Йәшлек» эстрада-симфоник оркестрына ҡушылып Р.Гәрәев репертуарынан йырҙар башҡарҙы. Оркестрҙың художество етәксеһе һәм дирижеры, халыҡ-ара конкурстар лауреаты, «Баш ҡала ҡаҙаныштары» титулын яулаусы Фәнзир Ниғмәтйәнов билдәле йырсы Радик Гәрәев ҡасандыр башҡарған популяр йырҙарҙан программа әҙреләгән.\nБыл конкурста Гран-при яулаусы сәнғәт училищеһы студенты Айнур Вәлмөхәмәтовтың сығышын тамашасылар яратып ҡабул итте. Ул «Уралым» башҡорт халыҡ йырын башҡарҙы.\nБашҡортостандың һәм Рәсәйҙең атҡаҙанған сәнғәт эшмәкәре, республиканың халыҡ артисы, профессор, Башҡортостан дәүләт опера һәм балет театрының баш хормейстеры Эльвира Ғәйфуллина етәкселегендәге жюри конкурста ҡатнашыусыларҙың һәләтен юғары баһаланы. Яңауыл халҡы был музыкаль бәйгегә республика статусын бирергә хыяллана.


Ҡала хеҙмәттәре һауа шарттарының үҙгәреүенә тиҙ арала иғтибар итәләр. Бөгөн төндә урамдарҙы ҡарҙан таҙартырға 288 берәмек техника сыҡты.\nБөгөн, 2019 йылдың 6 ғинуарында, төндә ҡала территорияһында күпләп ҡар яуҙы. Ел тиҙлеге секундына 16 метрға етте, елле һауа торошо әле лә һаҡлана.\nҠала хеҙмәттәре һауа шарттарының үҙгәреүенә тиҙ арала иғтибар итәләр. Бөгөн төндә урамдарҙы ҡарҙан таҙартырға 288 берәмек техника сыҡты. Шулай уҡ тротуарҙар, баҫҡыстар һәм йәмәғәт транспорты туҡталыштары майҙансыҡтарын таҙарттылар. Эш хәҙерге ваҡытта ла дәуам ителә.\nҠаланың торлаҡ ойошмалары ла йорт яны территорияһын, ишек алды юлдарын, подъезд алдарын, тротуарҙарҙы таҙартырға йүнәлтелгән.\nИртәнге 5-тән ихаталарҙа таҙартыу техникаһы, 6-нан – торлаҡ ойошмалары хеҙмәткәрҙәре эшләй башланы. Бының өсөн 860 махсус техника һәм 155 кеше йәлеп ителде.\nЙәйәүлеләргә һәм машина йөрөтөүселәргә бик һаҡ һәм иғтибарлы булырға, һауа шарттарының үҙгәреүен күҙәтергә кәңәш итәбеҙ. Төрлө ашығыс хәлдәрҙә 112 ҡотҡарыу хеҙмәтенең номеры буйынса мөрәжәғәт итәргә кәрәк.


«ВДНХ –Экспо» күргәҙмәләр залында республика төбәктәрендә йәшәүсе уҡыусылар өсөн шыршы байрамы уҙҙы\nЯңы йыл байрамына Башҡортостан район-ҡалаларында йәшәүсе ике меңгә яҡын бала йыйылды. Улар алдында билдәле йырсылар сығыш яһаны. Сараға тырышып уҡыған, төрлө олимпиадаларҙа ҡатнашҡан, ижадта һәм спортта уңыштарға ирешкән уҡыусылар саҡырылды.\nКәртәләр юҡ. Яңы йыл байрамын «Беҙҙең киләсәк» хәйриә фонды ошо девиз аҫтында ойоштора. Һау-сәләмәт һәм физик мөмкинлектәре сикләнгән балалар бер-береһе менән таныша, аралаша, төрлө конкурстарҙа ҡатнаша. Һәләтле балалар үҙҙәре лә тамашасылар алдында сығыш яһап, дипломдарға эйә булды, һәр балаға тәмлекәстәр бүләк ителде.